Rekruttering | Find den rigtige til jobbet - Kvist & Jensen\nFå større sikkerhed for at ansætte den rigtige\nForside - Rådgivning - Rekruttering\nDen bedste ansættelsesproces\nMed hjælp fra Kvist & Jensen\nStyrk firmaets image\nMed hjælp fra Kvist & Jensen får du en professionelt gennemført ansøgningsprocedure. Her får alle, der har søgt den opslåede stilling i din virksomhed, den samme personlige og positive behandling hele vejen gennem processen.\nDet får dig og dit firma til at fremstå mere seriøst, og giver firmaet et meget bedre image – også hos dem, vi desværre bliver nødt til at sende et afslag på deres ansøgning.\nBrug mindre tid og få større sikkerhed\nSamtidig reduceres dit tidsforbrug væsentligt i forbindelse med ansøgningsprocessen. Vi tager os af alle dem, der er interesserede i stillingen, og udvælger de mest egnede kandidater til dig. Du skal kun være med til jobsamtalen og udvælgelsen af den rigtige kandidat.\nDet sparer ikke alene tid. Det giver også færre bekymringer og større sikkerhed for, at du valgte den rigtige til jobbet.\nVælg din nærmeste Kvist & Jensen-afdeling, og få en snak med os om rekruttering af din næste medarbejder.\nVi svarer førstkommende hverdag efter modtagelsen af din henvendelse!\nMed Kvist & Jensen til at varetage jeres ansættelsesprocedure, får du et gennemprøvet og professionelt forløb for din nyansættelse.\nProcessen skræddersyes til netop din virksomhed, men foregår oftest sådan her:\n1. Vi lægger en plan\nSammen med dig lægger vi en plan for ansættelsesforløbet\n2. Person- og kvalifikationskrav\nSammen definerer vi person- og kvalifikationskrav til stillingen\n3. Vi udarbejder et annonceudkast\nVi udarbejder et professionelt annonceudkast til diverse medier\n4. Vi håndterer ansøgningerne\nVi sørger for at gennemgå og besvare alle indkomne ansøgninger\n5. Vi udvælger de rigtige kandidater\nBaseret på kriterierne, udvælger og tester vi et antal kandidater\n6. Vi indhenter referencer\nHerefter indhenter vi referencer fra tidligere arbejdsgivere\n7. Grundig kandidatrapport\nVi udarbejder en grundig kandidatrapport til brug ved samtaler\n8. Vi giver et underbygget afslag\nVi sender et underbygget afslag til dem, der ikke kom i betragtning\n9. Vi følger op efter 3 måneder\nVi følger op på ansættelsen efter de første 3 måneder\nRekruttering efter gennemprøvet proces\nRekruttering gennem Kvist & Jensen foregår efter en gennemprøvet proces. Den sikrer ikke kun, at jeres nye medarbejder har de rigtige kvalifikationer. Kemien og holdningerne er også i orden.\nDet handler om mere end fagligheden\nHverdagen i din virksomhed handler ikke kun om, at faglighed og professionalisme er i orden.\nDet handler i høj grad også om at skabe de bedste forudsætninger for et godt samarbejde mellem dine ansatte – og mellem den nytilkommende og eksistende kunder.\nDerfor er det også vigtigt, at både personligheden og kemien, samt holdningerne til både dit firma og det, I arbejder med, passer til det image og den virksomhedskultur, du allerede har i virksomheden.\nDerfor fokuserer vores rekrutteringsproces lige så meget på at afdække værdier og egenskaber hos mennesket bag, som den faglighed den enkelte ansøger kan dokumentere.\nFå hjælp fra nogen, der allerede kender din virksomhed\nDen bedste rekrutteringsproces kræver en grundig indsigt i både det, din virksomhed beskæftiger sig med og de kerneværdier og visioner, som virksomheden bygger på.\nKender vi ikke allerede din virksomhed indgående, fordi vi forestår jeres regnskab og revision, sørger vi for at afklare disse vigtige parametre, inden vi sætter gang i ansættelsesforløbet.\nDerved kan vi nøje teste og udvælge de helt rigtige kandidater på den helt rigtige måde. Det sikrer dig, at du kun får de bedst egnede ansøgere til samtale – og derfor har større sikkerhed for at ansætte den rigtige til jobbet.\nBrug for rekruttering til dit firma?\nSend din mailadresse – så kontakter vi dig!


Nyt blad: Jagten på den perfekte pyramide | Historienet.dk\nI udgave 6/2017 af HISTORIE kan du blandt andet læse:\nHitlers generaler taler ud\nKnap havde 2. verdenskrig nået sin afslutning, før jagten på Hitlers rådgivere satte ind. De allierede krævede retfærdighed for nazisternes forbrydelser – og svar på, hvordan de tyske militærledere havde forholdt sig til det nazistiske projekt. Vi bringer her deres egne forklaringer.\nKongebørn fik vanvittig opdragelse\nFarao rakte ud efter himlen\nI jagten på det evige liv revolutionerede en familie af tre egyptiske faraoer bygningskunsten med himmelstræbende gravmæler af uhørte dimensioner. Undersåtterne knoklede i årevis for at fuldføre de matematisk udregnede monumenter, mens farao stadig levede.\nVietnamkrigens værste våben\nM551 Sheridan-kampvognen var et teknisk vidunder – lynhurtig og udstyret med de mest moderne våben. Men konstruktionen krævede panser af aluminium – og det betød, at mandskabet steg ombord i en rullende dødsfælde.


Bratislava Hotel er en 3-stjernet bolig inden for 6 km af European Square. Bosat i en 13-etagers bygning, blev hotellet åbnet i 1980 og renoveret i 2012.\nEjendommen er beliggende 7 km væk fra One Street Museum. Denne komfortable ejendom er ca. 7 km fra Kiev centrum.\nDette hotel er placeret i Dniprovskyj-kvarteret, som er kendt for museer, monumenter og et katedral.\nEnhver af de 337 røgfrie værelser omfatter en minibar, satellit-tv, centralvarme, et minikøleskab og buksepresse samt en elkedel og en opvaskemaskine. Værelserne er udstyret med floden udsigt. De har et traditionelt interiør.\nFra 07:00 bis 10:00 kan gæsterne få morgenmad hver morgen på restauranten. Gæsterne kan slukke deres tørst på loungebaren bar med deres favoritdrink. Gæsterne kan spise på Dikanka, ca. 350 meter væk fra ejendommen.\nNærmeste undergrundsstation er Darnytsia, som ligger kun 550 meter derfra.\nTe Rawa **** Feriested i Wilson Bay – book nu\n1770 Sovereign **** Feriested i Seventeen Seventy – book nu\nKalimera ** Hotel i Agia Marina – book nu\nAdmiral Court **** Motel i Kaikoura – book nu\nKhurana *** Kro i Bangkok – book nu\nMy Way Boutique **** Hotel i Tulum – book nu\nCheers Lighthouse Vandrerhjem i Istanbul – book nu\nIberostar Panorama & Mare **** Hotel i Kreta – book nu\nErzgiesserei Europe **** Hotel i München – book nu\nRoyal River *** Hotel i Bangkok – book nu\nDelfin ** Hotel i Poreč – book nu\nElysee **** Hotel i Alanya – book nu


Skærpede krav til per- og polyfluoralkyl stoffer (PFAS)\nFremover vil myndighederne stille strengere krav til PFAS-indhold i jorden.\nMiljøstyrelsen sænker nu grænseværdien for fluorstoffer af typen PFAS i jorden. I fagtermer kaldes grænseværdien jordkvalitetskriteriet, og den gælder for summen af de fire PFAS-forbindelser, PFOA, PFNA, PFHxS og PFOS.\n”Målet er at beskytte menneskers sundhed og miljøet og at øge fokus på en stofgruppe, der har vist sig at være meget mere udbredt end tidligere antaget, siger kontorchef Charlotte Moosdorf fra Miljøstyrelsen.\nMiljøstyrelsen fastsætter et nyt jordkvalitetskriterie for summen af de fire PFAS-stoffer (PFOA, PFOS, PFNA og PFHxS) på 0,01 mg/kg TS. Samtidig bliver grundvandskriteriet på 0,002 μg/L for summen af de 4 PFAS-stoffer (PFOA, PFOS, PFNA og PFHxS).\nFor at opnå en bredere beskyttelse mod PFAS udvides antallet af PFAS-stoffer omfattet af det gældende sumkriterie for henholdsvis jord på 0,4 mg/kg TS og grundvand på 0,1 µg/L fra 12 til 22 PFAS-forbindelser. Det medfører, at der fremover opereres med to sumkriterier for både jord- og grundvandsområdet.\n”De nye kriterier får betydning for både regioner, kommuner, rådgivere og andre, der fremover skal forholde sig til et nyt lavt jordkvalitetskriterie og samtidig også skal have styr på flere PFAS-forbindelser end før,” siger Charlotte Moosdorf.\nDe nye jordkvalitetskriterier fremgår af Miljøstyrelsens hjemmeside og kan tilgås via linket herunder.


Referat 06.11.2018 kl. 07:45\n91. Indtægts- og udgiftsbevilling vedrørende elevløft\n92. Retningslinjer for deltidspladser\n93. Godkendelse af forsøg med faget teknologiforståelse på Hundested Skole\n94. Scenarier for organisering af Ungdommens Uddannelsesvejledning\n95. Udsendelse af mål- og indholdsbeskrivelse for SFO og SFO-klub i høring\n97. Dialog om dagtilbud - status på arbejdet med løsningsbrikker\n98. Orientering om nye regler for private passere\n99. Orientering om opstart af NÆS-klasse\n100. Evaluering af Inkluderende Dagbehandling\n101. Nøgletal om dagtilbud i Halsnæs Kommune\nHvert af fagudvalgene har i løbet af efteråret arbejdet på at definere nogle konkrete målsætninger for deres områder, som kan være med til at realisere Fælles om fremtiden.\nUdvalget skal drøfte og konkretisere udvalgsmålsætninger inden for udvalgets område.\nDirektionen indstiller, at Udvalget for Skole, Uddannelse og Dagtilbud drøfter og konkretiserer udvalgsmålsætninger inden for udvalgets område.\nI forlængelse af arbejdet med udvalgsmålsætninger kan det i øvrigt oplyses, at der i Prepare er oprettet et ’udvalg’ som hedder ’Udvalgsmålsætninger’, hvorunder der findes en mappe til hvert af udvalgene.\nMapperne er oprettet med henblik på, at udvalgene kan dele udvalgsmålsætningsrelateret materiale med hinanden, og dermed kan holde sig orienteret om, hvad der arbejdes med i de forskellige udvalg. Udvalget og alle mapper og bilag er tilgængelige for hele byrådet, og materiale lægges op på anmodning fra den enkelte udvalgsformand.\nByrådet besluttede i juni 2017 at igangsætte en dialogproces på dagtilbudsområdet. Dialogprocessen fandt sted i perioden januar til april 2018 og mundede ud i 65 løsningsbrikker, det vil sige forslag til forbedring af dagtilbuddene, fordelt på 33 politiske, 25 administrative og 7 lokale. Her følger en orientering om status på arbejdet med henholdsvis de lokale, de administrative og de politiske løsningsbrikker.\nUdvalget besluttede, at status på arbejdet med løsningsbrikker for dialogprocessen udsendes til forældrebestyrelserne.\nStatus på arbejdet med de lokale løsningsbrikker:\nDe lokale løsningsbrikker (i alt syv) kræver en lokal beslutning i eget dagtilbud (i alt otte børnehuse). Status på lokale løsningsbrikker fremgår af skemaet nedenfor.\nTema og løsningsbrik\nBørnehuse pt. i gang med at udmønte løsningsbrik\nEksempler på indhold i lokal udmøntning\nTema B: Faglighed\n-Et børnehus skal i gang med at samle op på børnemiljøvurdering, herunder udarbejde handleplaner for det videre arbejde med vurderingens resultater\nTema C: Forældresamarbejde\nForældresamarbejde – forventninger og kommunikation\n-Et børnehus arbejder på en velkomstfolder til forældrene – folderen udarbejdes sammen med andre aktører i nærområdet\n-Et børnehus drøfter fast forventninger til det gode forældresamarbejde med forældrebestyrelsen\n-Et børnehus har udarbejdet et dokument, som bl.a. beskriver hvilke emner, der skal i spil ved forældresamtaler, herunder afstemning af gensidige forventninger til samarbejdet\nTema D: Fysiske forhold\nPræcisering af hvad forældre må udføre af vedligehold\n-Et børnehus anvender materiale fra dialogprocessen, som rummer en tydelig beskrivelse af, hvad forældre må udføre af vedligehold i dagtilbuddet\nTema E: IT\nOptimering af brugen af Tabulex\n-Flere børnehuse arbejder kontinuerligt med at målrette informationen til forældre samt højne antallet af besvarelser fra forældrene\n-Et børnehus har fokus på at ’markedsføre’ Tabulex som et aktivt redskab i forældresamarbejdet\nTema K: Ressourcer\nKøkkenet som en mere integreret del af børnehusene\n-Et børnehus afholder køkkenmøder med repræsentanter fra køkken, ledelse og medarbejdere for at etablere et fælles ejerskab af den pædagogiske praksis i huset\n-I et børnehus har ledelse og køkkenpersonale deltaget i et foredrag om det gode måltid og måltidet som læringsmiljø\n-Et børnehus arbejder med fortællingen om, at alle medarbejdere – også køkkenpersonalet – er vigtige for den samlede pædagogiske opgaveløsning\nAktivitetsbudget og lokale principper for ture ud af huset\n-Flere børnehuse har struktureret sig frem til et rullende tursystem, så grupper af børn kommer på tur hver uge. Planlægning og budget følges nøje og justeres om nødvendigt\nTema L: Struktur\nManglende tid til andet arbejde\n-Et børnehus har fokus på mødestruktur for løbende at justere mødeaktivitet ift. hvad der giver mening i huset – dette for at undgå tidsspilde\n-Et børnehus undersøger muligheden for, at aftenmøder kan danne ramme om tiden til andet arbejde\n-Et børnehus har omlagt personalemøder for at prioritere tid til stue- og afdelingsmøder\nStatus på arbejdet med de administrative løsningsbrikker:\nDe administrative løsningsbrikker (i alt 25) kræver en administrativ beslutning. I første omgang er 12 administrative løsningsbrikker udvalgt og prioriteret - status på disse fremgår af skemaet nedenfor.\nTema A: Børn med særlige behov\nSupervision i børnedistrikter\nAlle medarbejdere på dagtilbudsområdet orienteres mundtligt på møde i oktober\nImplementering af deltidspladser og kombinationstilbud (begge nye elementer i den nye dagtilbudslov) er på udvalgsdagsordenen i september 2018. Dernæst følger opstart/fokus på den styrkede pædagogiske læreplan samt forældrebestyrelsernes udvidede kompetence (jfr. prioritet 10)\nForsøges løst gennem en igangværende afbureaukratiseringsproces på tværs af hele området\nMere personale på inklusionspladser (Frederiksværk Børnehave)\nIkke prioriteret i budgetvedtagelsen\nKlar ansvarsfordeling mellem pædagoger og medhjælpere\nDet er aftalt med virksomhederne, at en klar ansvarsfordeling er hensigtsmæssig og mere en konkret virksomhedsopgave i form af dialog mellem leder og medarbejdere, end det er en administrativ opgave. Derfor er 'brikken' nu kategoriseret som en lokal brik\nKonsulentbistand tæt på praksis\nFokus på at omlægge konsulenternes tid, så de i højere grad yder bistand ude i virksomhederne\nTydelig ramme for ressourcepædagogernes arbejde\nDer er brug for kontinuerlig opfølgning i forhold til formålet med ressourcepædagoger\nTema G: Kompetencer\nFælles strategi for kompetenceudvikling\nKompetenceløft i relation til implementering af den nye dagtilbudslov, herunder arbejdet med den styrkede pædagogiske læreplan. Der er ansøgt og givet tilsagn om kompetenceudviklingsmidler fra Socialstyrelsen. Endvidere er der nedsat en arbejdsgruppe med repræsentanter fra dagtilbuddene\nSynligt overblik over ’kan’ og ’skal’ opgaver\nTydeliggørelse af forældrebestyrelsens rolle\nAdministrationen afholder kursus for forældrebestyrelser i november 2018. Den nye dagtilbudslov indebærer, at forældrebestyrelsernes minimumskompetence udvides, så bestyrelsen fastsætter principper for samarbejdet mellem dagtilbud og hjem\nTema H: Ledelse\nNyt ledelsesgrundlag på dagtilbudsområdet\nLedelsesgrundlaget skal tydeliggøres, blandt andet gennem forenkling. Fokus skal især rettes mod DPL-funktionen som ren faglig ledelse. Løsningsbrikken afventer desuden ændringer i ledelsesstruktur\nTema J: Overgange\nStyrket samarbejde om overgange i børns liv\nRealiseres i distriktssamarbejdet\nStatus på arbejdet med de politiske løsningsbrikker:\nDe politiske løsningsbrikker (i alt 33) kræver en politisk beslutning. Med udgangspunkt i den samlede dialogproces og de prioriteringer, som fremkom heraf, udarbejdede Administrationen tre forskellige løsningsmodeller til styrkelse af dagtilbudsområdet. Modellerne udgjorde det beslutningsoplæg, som var til behandling i Udvalget for Skole, Uddannelse og Dagtilbud den 6. juni 2018 forud for budgetforhandlingerne. Af skemaet nedenfor fremgår status på de politiske løsningsbrikker, som pt. er prioriteret eller under overvejelse.\nEtablering af børnedistrikter\nImplementering er i gang\nImplementering af ny læreplan i dagtilbud\nImplementering er i sin opstart\nDen ny dagtilbudslov trådte i kraft den 1. juli 2018. Elementerne i den styrkede pædagogiske læreplan skal være implementeret senest den 1. juli 2020\nGenerelt, dvs. ingen specifik løsningsbrik\nBudgetaftale: Der er afsat 1,35 mio. kr. til anlæg\nHalsnæs Kommune har fået bevilget en pulje fra Socialstyrelsen til kompetenceløft af ledelser, faglige fyrtårne og dagplejere i forbindelse med implementering af den styrkede pædagogiske læreplan. Der er nedsat en arbejdsgruppe til kvalificering af beslutninger angående indhold, proces med videre i kompetenceløftet\nVejlederuddannelse til praktikansvarlige\nDer ses pt. på muligheden for at udbyde en praktikvejlederuddannelse i regi af Kbh. Professionshøjskole i efteråret 2019\nTema I: Normering\nBudgetaftale: Der er afsat 1,5 mio. kr. til bedre normeringer\nEndnu ikke iværksat\nFremtidig organisering af nødpasning\nDer ses pt. på potentialet i en opdeling\nDagtilbudsloven nr. 748 af 20. juni 2016.\nFlere børnehuse er i gang med at drøfte udmøntning af de lokale løsningsbrikker i deres MED-udvalg. Andre børnehuse har det på dagsordenen i deres MED-udvalg inden for nær fremtid.\nSom en konsekvens af den nye dagtilbudslov skal der ske en ændring af vilkårene for private børnepassere.\nDen nye dagtilbudslov betyder, at eksisterende regelsæt med krav til private passere og private pasningsordninger skal revideres i henhold til de nye indholdsmæssige krav.\nKrav til hvad pasningsordninger må hedde træder i kraft 1. januar 2019. Øvrige ændringer vil være gældende for fremtidige godkendelser efter 01.07.2018.\nDer stilles krav om, at hovedsproget i private pasningsordninger er dansk. Det skal via godkendelsen af pasningsaftalen dokumenteres, at den private passer har tilstrækkelige danskkundskaber.\nTilsynet skal fremover være på samme niveau som for øvrige tilsyn. Kommunen kan eksempelvis lade rammerne for tilsynet med den kommunale dagpleje være grundlaget for tilsynet med en privat passer.\nDer skal gennemføres tilsyn på den pædagogiske opgave i forhold til lovens nye krav om læring gennem trygge læringsmiljøer. Kommunens tilsyn skal rådgive og vejlede den private passer i relation til de nye krav.\nDe nye indholdskrav omfatter ikke eksisterende godkendte aftaler, men træder alene i kraft pr. 01.07.2018 for nye aftaleindgåelser.\nAdministrationen skal påse, at betegnelsen ”privat pasningsordning” indgår i navnet i pasningsaftalen.\nAdministrationen skal udarbejde informationsmateriale og rådgive alle forældre om forskellen på privat pasning og kommunale/selvejende tilbud samt rådgive om, hvornår retten til en kommunal visiteret plads opnås.\nForældrene skal have rådgivningen, inden de modtager et privat pasningstilbud. Kommunen skal orientere forældre om, at der fx i private pasningsordninger ikke er krav om:\n Udarbejdelse af en pædagogisk læreplan\n Sprogvurdering af barnet i 3-års alderen\n Pasning af barnet, hvis passeren er syg\n Alternativ pasning ved afholdelse af lukkedage i private pasningsordninger\n Reglen om, at børn ikke kan opsiges fra dagtilbud, gælder ikke for private pasningsordninger.\nAdministrationen kan tilbagekalde godkendelsen, hvis den private pasningsordning ikke i tilstrækkelig grad arbejder med at fremme børns læring gennem trygge læringsmiljøer og/eller den økonomiske kontrol viser uregelmæssigheder.\nAdministrationen indarbejder de nye retningslinjer og offentliggør disse på kommunens hjemmeside.\nOrientering om opstarten af NÆS-klassen på 0. årgang på Melby Skole.\nEleverne i NÆS-klassen havde første skoledag den 13. august 2018. Klassen består af 16 elever, hvoraf de 4 elever har en diagnose indenfor autismespektret.\nPersonalet til NÆS-klassen blev fundet internt på skolen og ved at ansætte nye medarbejdere med start 1. juni 2018. Der blev opslået ledige stillinger i NÆS- og Basetilbuddet samtidig. Melby Skole fik mange gode og kvalificerede ansøgninger til stillingerne.\nVed at lave opstart 1. juni 2018 var der mulighed for at lave et kursus på 5 dage i NÆS- og autismepædagogik for personalet i NÆS-klassen, den anden 0. klasse og det nye Basetilbud på Melby Skole. Pædagogisk psykologisk rådgivning (PPR) stod for kurset.\nDer har været gode tilbagemeldinger på kurset fra både ansatte og ledelse på Melby Skole. Efterfølgende var der tid til overleveringssamtaler med dagtilbuddene og forældrene, til indretning af lokaler og planlægning af opstarten.\nDen første tid i NÆS-klassen er gået godt. Alle elever er kommet godt i gang med skoleåret, og der er ved at komme en hverdag i de nye rutiner.\nPPR er med på teammøder og i undervisningen, hvorefter der gives sparring i forhold til NÆS-tilgangen og tilgangen til de enkelte børn. Teamet omkring NÆS-klassen er ved at finde en form for deres samarbejde og planlægning af undervisning. De første erfaringer viser, at arbejdet i NÆS-klassen kræver en højere grad af koordinering i forhold til undervisningen, end det har været tilfældet tidligere.\nMelby Skole oplever god opbakning fra forældre og skolebestyrelse i forhold til NÆS-klassen.\nAdministrationen, PPR og ledelsen på Melby Skole samarbejder om at lave en løbende evaluering af NÆS-projektet. Dette sker ved at følge elevernes faglig udvikling og trivsel, personalets trivsel og ved at have fokus på efter- og videreuddannelse.\nSagen er behandlet parallelt i Udvalget for Sundhed og Forebyggelse den 24. september 2018.\nChefkonsulent Lise Møller Jensen deltager på mødet fra kl. 7:45 for at holde oplæg vedrørende evalueringens resultater.\nUdvalget for Sundhed og Forebyggelse, 24. september 2018, pkt. 79:\nUdvalget for Skole, Uddannelse og Dagtilbud, 25. september 2018, pkt. 85:\nInkluderende Dagbehandling havde været i gang i 1½ år på de tre matrikler, da evalueringen blev sat i gang i marts 2018. Det var ønsket fra Social Service og Familier samt Børn, Unge og Lærings ledelse at evaluere indsatsen med henblik på at kunne justere den, hvor der er behov for det.\nDer er ”noget at inkludere i”, det vil sige en klasse, hvor nogle klassekammerater matcher barnet (interesser og lignende), og hvor der er flere ressourcestærke børn/ familier – og et lærerteam, der lykkes med at skabe en klassestruktur, der fungerer med børn fra ID.\nPå baggrund af evalueringen har ledelsen i Social Service og Familier samt Børn, Unge og Læring udarbejdet en overordnet handleplan for udviklingen af Inkluderende Dagbehandling. Handleplanen tager udgangspunkt i evalueringens refleksioner under hovedtemaerne fælles grundlag (mål og indsatser), kompetencer, organisering og økonomi. De fleste handlinger peger ind i flere af hovedtemaerne.\nHelt overordnet for handleplanen er, at Inkluderende Dagbehandling hviler på et fælles grundlag og er ét ensartet tilbud på tværs af skoler: Der er enighed om, at Inkluderende Dagbehandling grundlæggende skal være en fælles model på tværs af skoler/matrikler. Det gør det muligt at bevare den lokale tilknytning for barnet, da tilbuddet på den lokale skole vil være det samme som på de andre skoler (og unødige skoleskift dermed undgås). En fælles model gør også mål og indsatser tydeligere for forældre og medarbejdere. Det vurderes også, at Inkluderende Dagbehandling bliver kvalitativt det bedste tilbud gennem fælles udvikling og et fælles billede af tilbuddet. For det konkrete barn vil indsatserne i Inkluderende Dagbehandling stadig modsvare barnets behov og kan således være forskellige fra barn til barn.\nUdkast til evalueringens afrapportering har inden færdiggørelse været udsendt til kommentarer hos chefer og ledere i Børn, Unge og Læring og Social Service og Familier samt medarbejdere i Inkluderende Dagbehandling på skolerne.\nLedere og chefer fra Social Service og Familier samt Børn, Unge og Læring har udarbejdet den overordnede handleplan. Handleplanen skal detaljeres yderligere og kvalificeres med input fra ledere på skolerne og medarbejdere med tilknytning til Inkluderende Dagbehandling.\nDer er i slutningen af september lanceret en ny dagtilbudsportal fra Børne- og socialministeriet med nøgletal om dagtilbuddene. Her følger en kort orientering om nogle af nøgletallene.\nPå dagtilbudsportalen er det nu muligt og lettilgængeligt for alle at trække data vedrørende bl.a. normeringer i dagtilbud. Portalen vil derudover blive udbygget med tiden.\nNormering i dagtilbud - antal børn pr. fuldtidsmedarbejder\nOvenstående data om normeringerne viser en høj normering i dagplejen samtidig med en lav normering i vuggestue og børnehave i Halsnæs Kommune, når det ses i forhold til landsgennemsnittet og nogle af nabokommunerne i Nordsjælland.\nHalsnæs Kommune har den 7. bedste normering i dagplejen på landsplan.\nHalsnæs Kommune har den 12.-20. dårligste normering i vuggestue på landsplan (sammen med 8 andre kommuner).\nHalsnæs Kommune har den 7.-8. dårligste normering i børnehave på landsplan (sammen med 1 anden kommune).\nPersonale med pædagogisk uddannelse i 2017\nHalsnæs Kommunes dagtilbud har en andel af personale med pædagogisk uddannelse, der ligger meget tæt på landsgennemsnittet. Det ligger samtidig et stykke over det som dagtilbuddene tildeles økonomisk, idet dagtilbuddene tildeles svarende til, at 55 % af personalet har en pædagogisk uddannelse.\nTil at supplere nøgletallene omkring dagtilbud har administrationen ligeledes trukket data fra Økonomi- og Indenrigsministeriets kommunale nøgletal, som ligeledes er en åben portal for alle til at søge information om dagtilbud såvel som om de øvrige dele af den kommunale sektor.\nUdgiftsniveauet til dagtilbuddene i Halsnæs Kommune ses at ligge under både landsgennemsnittet og niveauet i nogle af nabokommunerne i Nordsjælland.\nKommende sager til Udvalget for Skole, Uddannelse og Dagtilbud 04.12.2018\nSidst opdateret 8. november 2018


Mælk Arkiv - Råvarecirkus.dk\nHomePosts Tagged "Mælk"\nHer kommer opskriften på den til dato bedste is, der er blevet kørt på vores ismaskine. Ever!\nBåde smag og konsistens er uovertruffen – isen bliver ekstremt cremet af de mange æg og den smeltede chokolade, og chokolade og appelsin har bare altid være et klassiker.\nFor at den ikke skal mangle chokolade, er den her serveret med en cremet chokoladesauce, som doseret i de rette mængder nærmest drukner isen. Drukne er godt i dette tilfælde! Bare hvis du var i tvivl.\nSelv om det ikke er med vores gode vilje, ender der somme tider med at blive smidt en humpel alt for tør brød ud. (Selv om nogen i huset insisterer på at samle stumperne sammen og lave rasp ud af det\nSkovmærke er egentlig mest en forårsplante, men det er aldrig lykkes mig at finde planten i naturen, selv om den vist nok skulle være ret almindelig, og da de solgte den - sandsynligvis dyrkede variant - på grønttorvet forleden slog jeg til (Når man har


Sådan dyrker du motion i vinterkulden - Nyheder Item Fullpage - Astma-Allergi Danmark\nSådan dyrker du motion i vinterkulden\nVinterkulde og tør eller fugtig luft kan genere, hvis man har astma eller følsomme luftveje. Astma-Allergi Danmark guider til, hvordan du bedst dyrker motion udendørs i den kølige del af året.\nFoto: Jenny Hill / Unsplash\nSørg altid for, at din astma er velbehandlet – også inden du snører løbeskoene, spænder løbeskiene eller hopper i cykelsadlen. Måske er det tid til et lægetjek, hvor du og lægen snakker om eventuelle begrænsninger i hverdagen og samtidig opdaterer din behandlingsplan.\nBrug akutmedicinen inden\nHvis du har anstrengelsesudløst astma, kan det være godt at tale med lægen om, hvorvidt du vil have gavn af at tage akutmedicin, 10 til 15 minutter inden du skal til at have pulsen op. Hvis du ofte eller altid mærker symptomer ved anstrengelse, skal din forebyggende behandling måske justeres?\nVarm op og ned\nDet er vigtigt at varme roligt både op og ned. Brug 10 til 15 minutter på at få kroppen roligt i gang og det samme efterfølgende, hvor intensiteten af den fysiske aktivitet nedsættes. Det vil være med til at reducere risikoen for symptomer i forbindelse med anstrengelse. Det gælder også for indendørs sportsgrene og anden fysisk anstrengelse.\nLyt til kroppens signaler, både inden du går i gang med for eksempel løbe- eller cykelturen, og mens du er i gang – samt når du er færdig. Du skal vide, hvordan du skal reagere på eventuelle symptomer.\nBrug eventuelt et halstørklæde eller en halsedisse til at dække munden, hvis kulden giver vejrtrækningsproblemer. Det vil opvarme luften en smule, og dermed vil den virke knap så irriterende på luftvejene.\nHav altid akutmedicinen i nærheden, når du dyrker motion, så du nemt kan komme til den.\nTag et kig i Astma-Allergi Danmarks guide ”Astma hos voksne”, der handler om behandling af astma og om, hvad du selv kan gøre for at mindske dine astmasymptomer.


Giv rabat og tjen mere - Memoo\n» Giv rabat og tjen mere\nGiv rabat og tjen mere\nDet lyder som regnestykket, der ikke kan gå op, men det er faktisk muligt at tjene mere ved at give rabat – Rabatkongen.dk giver dig der er indehaver af en webshop, et par gode råd til større omsætning og fortjeneste.\nSom webshop-indehaver har du adgang til et rigt udbud af virtuelle sælgere, der driver websider, Facebook pages og e-mailister. Fælles for sælgerne er, at de kan ”ansættes” og aflønnes udelukkende på provisionsbasis. Det betyder, at du kun har omkostninger i det øjeblik, sælgeren præsterer et øget salg, og dermed undgår du faste udgifter og omkostninger, som ikke betaler sig. Typisk foregår det på den måde, at sælgeren markedsfører din webshop og kanaliserer potentielle kunder ind i shoppen, hvorefter du betaler sælgeren en vis procentdel af det beløb, der handles for. En fremgangsmåde der for nogle webshops harn resulteret i en stigning i omsætningen på over 40 procent.\nSælgerne kan overordnet set inddeles i følgende kategorier:\nIndhold (blogs og produkt-tekster)\nNogle kategorier tager sig betalt i form af faste beløb, andre opkræver betaling for hvert klik de leverer, mens en tredje gruppe aflønnes med en procentdel af den refererede omsætning. Rabatsites hører typisk til sidste kategori, men ønsker ofte at kunne markedsføre den enkelte webshop vha. en såkaldt ”edge” som kan være alt fra ”fri fragt ved køb for minimum 500 kr.”, ”Få 30% på alle udsalgsvarer” til en regulær rabatkode. På mit eget site rabatkongen.dk giver jeg de bedste annonceringspladser til de webshops, som jeg kan markedsføre med de mest fordelagtige rabatkoder. Det er også de bedste rabatkoder og tilbud, der giver adgang til at blive publiceret på Rabatkongen.dks tilhørende Facebook page og i Rabatkongen.dks\nFrygt for omkostninger ved rabatkoder\nNogle webshop-indehavere nedprioriterer rabatsider i markedsføringen, da de frygter at omkostningerne\ner for store. Men fakta er, at langt de fleste webshops kan tjene penge på at gøre brug af rabatsider og rabatkoder. Særligt hvis man følger ét eller flere af følgende råd:\nEt billigt alternativ til en rabatkode som udløser en %-sats, kan være at markedsføre en rabatkode,\nsom udløser en gratis gave (ved samtidigt køb naturligvis).\nHvis du sælger bildele så kan du tilbyde en ”gratis” anti-dug klud ved køb for minimum 200 kr.\nFordelen er, at den af kunden oplevede værdi er langt højere end din indkøbspris.\nØg den gennemsnitlige ordrestørrelse ved at markedsføre rabatkoder som først aktiveres ved køb\nover f.eks. 750 kr.\nØg den gennemsnitlige ordrestørrelse med 3-for-2 kampagner, hvor rabatkoden giver billigste vare\ngratis. Kan med fordel gælde udvalgte sektioner.\nMarkedsfør kun rabatkoder som gælder køb af varer til normalpris (mange webshops overser\nBeting rabatkoder som giver ”fri fragt” med minimumkøb.\nFokuser på nye kunder, ved kun at lade rabatkoder gælde nye kunder.\nGiv ikke nu-og-her rabatter, men giv i stedet for en værdikode som gælder til fremtidige køb.\nByt rabatkoder mindst én gang per måned.\nVælg rabatkoder som kun gælder udvalgte sektioner, evt. restvarer. “Sælg” rabatten. En rabatkode på yderligere 20 procent til udsalg på i forvejen 30 procent ”lyder\nsom” en rabat på 50 procent, men ”koster kun” 44 procent.\nTil sidst men meget relevant: En 10% rabatkode fungerer (sikkert) lige så godt som en på 20%.\nNem administration af onlinesælgere\nDet kan umiddelbart lyde uoverskueligt at blive markedsført af et større antal online sælgere, men det er meget lettere end man tror. Man kan nemlig med fordel lave en aftale med en af landets affiliate netværk som kort fortalt varetager alt omkring registrering af salg og koordinering af aflønning af sælgerne.\nAffiliate netværk adskiller sig dog væsentligt fra hinanden på to områder, og det bør man som webshop- indehaver have sig for øje. For det første, er det ikke alle netværk der udelukkende tager sig betalt i form af provision af salget. Nogle opkræver desuden et engangsbeløb og/eller månedlige afgifter for sin service. For det andet bør man med udgangspunkt i sin vækststrategi gøre op med sig selv, om webshoppen er bedst tjent med et netværk, som kræver løbende forskuds indbetaling af provision, eller et netværk, som fakturerer med forsinkelse. Der er fordele og ulemper ved begge modeller, men betal-efter-salg (postpay) modellen er at foretrække, hvis målet udelukkende er at tilgodese webshoppens likviditet, da den teoretisk set kan sælge ubegrænset gennem affiliate-salg.\nHvis du overvejer at få din webshop markedsført af virtuelle online sælgere, men føler at det er svært at overskue økonomien i hele oplægget, så tag en snak med de websites hvor du gerne vil markedsføres eller med et eller flere af de affiliate netværk der findes.\nHvad koster det af blive markedsført?\nSvaret afhænger af en lang række forhold, så det giver bedre mening at tage evt. spørgsmål på telefon 36 99 26 68.Men hvis man supergeneraliserer, så kan man bruge tommelfingerreglen at de websites som sender trafik til en webshop forventer at få 2 kr per besøgende som de sender. Nøgletallet EPC (Earning-Per-Click) dannes vha. den enkelte webshops konverteringsrate, gennemsnitlige ordreværdi (eksklusiv moms og fragt) og den del af provision satsen (som fastsættes af webshoppen) som tilfalder sælgeren.\nRabatkongen.dk er en af danskernes foretrukne websites med rabatkoder og onlinerabatter – and basketball equipment. På www.rabatkongen.dk kan forbrugerne frit finde rabatkoder og onlinerabatter til alt fra hvidevarer, cykler, og billeje til oplevelsesgavekort, tøj, sko og rejser.


snack kugler med edamame salat og krydret yoghurtdressing 4 personer\nSprøde, lune små snack kugler af kylling serveret på edamame salat med en krydret dressing, der smager frisk af citron og rød chili – en nem og velsmagende børnevenlig ret, som er lynhurtig at lave.\n1 pose snack kugler\n3 dl bælgede edamame bønner\n1/2 tsk. Frisk kværnet sort peber\nTilbered snack kuglerne efter anvisning på emballagen.\nFordel salaten på et fad. Damp edamame bønnerne i 1-2 minutter og lad dem køle af. Del tomaterne i halve og skær skalotteløget i tynde ringe. Rist pinjekernerne på en tør pande og lad dem køle af.\nFordel edamame bønner, cherrytomater, skalotteløg, ristede pinjekerner, blåbær og citronskal over salaten.\nHak chili og riv eller pres hvidløgene og kom det i en skål. Tilsæt græsk yoghurt, yoghurt naturel, citronsaft, salt og peber. Tilsæt finhakket purløg i og lad dressingen trække i køleskabet indtil servering.\nServer salaten med snack kugler og dressing.\nTip: Dressingen kan laves med andre krydderurter end purløg, f.eks. fungerer den også fint med persille eller koriander. Citron kan udskiftes med lime. Ønskes dressingen mere som en dip, så brug udelukkende græsk yoghurt, og omvendt hvis der foretrækkes en tynd dressing til salaten, så kan den laves af yoghurt naturel uden græsk yoghurt.\nAnretningstip: Snack kugler kan serveres på små træspyd evt. sat på spyd skiftevis med cherrytomater, salatblade, edamame bønner, blåbær og små stykker skalotteløg og serveres med dip.


Gulvafslibning | Hornbæk Gulve\nPust nyt liv i dine gulve\nEr dine trægulve præget af ridser, gennemslidning og misfarvninger, kan en professionel gulvafslibning puste nyt liv i dine gulve, så de igen fremstår friske og indbydende. En gulvafslibning er på den måde et godt, billigt og miljørigtigt alternativ til en udskiftning af hele trægulvet.\nNår vi udfører gulvafslibning, fjerner vi gulvets gamle overfladebehandling med en professionel gulvslibemaskine, og på den måde efterlader dine gulve rene, ridsefrie, og klar til aftalte efterbehandling.\nHvad enten det drejer sig om plankegulve, parketgulve eller lamelparketgulve, så sørger vi for, at trægulvet fremstår så godt som nyt.\nHos Hornbæk Gulve tilbyder vi gulvafslibning i bl.a. Nordsjælland, og Storkøbenhavn, og fordi vi lever næsten udelukkende af mundtlige anbefalinger, gør vi en dyd ud af at levere flotte og solide kvalitetsgulve til aftalt tid og pris.\nLetslibning eller fuldslibning\nEn gulvafslibning kan enten udføres som en letslibning eller en fuldslibning.\nEr trægulvet blot lidt træt at se på, og uden dybe ridser og misfarvninger, kan en letslibning forlænge gulvets liv. Her sliber man typisk med en let maskine, for at rense og mattere overfladen, så efterfølgende behandling -eksempelvis lak, hæfter på den gamle behandling. Typisk en løsning der vælges for lakerede ell. olierede overflader, for at give gulvene en ensartet og styrket overflade.\nEr dine trægulve derimod præget af dybere ridser, gennemslidning og skader, vil en fuldslibning være nødvendig. Her sliber vi lige akkurat gulvets overfladebehandlig af, så vi når ned til det rene træ, for derefter at overfladebehandle gulvet på ny.\nRådgivning om gulvservice\nPå baggrund af vores store erfaring tilbyder vi naturligvis kyndig rådgivning om, hvilken behandling dine trægulve vil have bedst gavn af. Med et hurtigt blik kan vi diagnosticere gulvet og se, om det har behov for letslibning eller fuldslibning, og vi fortæller gerne om de forskellige efterbehandlingers fordele og ulemper.\nHer lægger vi nemlig vægt på kvalitetsarbejde, samt en tæt og ærlig dialog hele processen igennem, fordi vores kunders tilfredshed og flotte trægulve, er vores bedste visitkort.


Ikast-Brande Kommune søger. Daginstitutionschef - PDF\nDownload "Ikast-Brande Kommune søger. Daginstitutionschef"\n1 Ikast-Brande Kommune søger Daginstitutionschef Børne- og Undervisningsområdet\n2 JOB- OG PERSONPROFIL: 1. RAMMEN OM STILLINGEN IKAST-BRANDE KOMMUNES ORGANISERING Børne- og Undervisningsområdet Daginstitutionsområdet FORVENTNINGER TIL DAGINSTITUTIONSCHEFEN Ledelsesmæssige kompetencer Personlige kompetencer Faglige kompetencer ANSVARSOMRÅDER ANSÆTTELSESPROCEDURE Ansættelsesudvalg Tidsplan for ansættelsen ANSÆTTELSESVILKÅR\n3 1. Rammen om stillingen Stillingen som Daginstitutionschef er placeret i Børne- og Undervisningsområdet med direkte reference til direktøren. Områdets chefgruppe består ud over direktøren og Daginstitutionschefen af Skolechefen og Børne- og Familiechefen. Daginstitutionschefen har det overordnede direkte ansvar for kommunens 19 daginstitutioner og Den kommunale Dagpleje. Hertil kommer der ansvaret for visse tværgående stabsfunktioner, som dog p.t. er under omlægning. I Ikast-Brande kommune er der en tydelig retning på indsatsen på Børne- og Undervisningsområdet. Inklusion og tidlig indsats er omdrejningspunktet for arbejdet med kommunens sammenhængende Børne- og Ungepolitik. Politisk er der vedtaget en vision om inklusion, der udgør et fælles fundament for det tværsektorielle samarbejde om kommunens børn og unge. Børne- og Undervisningsudvalget har i forlængelse af visionen besluttet at igangsætte tre projekter om inklusion og tidlig indsats, som går på tværs af Børne- og Undervisningsområdet. Daginstitutionschefen er projektejer af projektet Social inklusion på Daginstitutionsområdet, der er rammen om 4 pilot- og delprojekter, som er kernekomponenter i områdets arbejde med inklusion: Faglig opkvalificering af ledere og medarbejdere Et fælles uddannelsesforløb for alle ledelser i TVÆRS distrikterne og rotationsforløb for pædagoger og pædagogmedhjælpere. Potentiale Profilen Pilotprojekt om faglig opkvalificering af personalet i daginstitutionerne. Potentiale Profilen er et analyseredskab, udviklet i et samarbejde mellem daginstitutionsafdelingen og AKT/OBS/Støtte, som viser daginstitutionens potentiale for udvikling. DUÅ-Dagtilbud Pilotprojekt med evidensprogrammet DUÅ-Dagtilbud (De Utrolige År i dagtilbud), der er en institutionsomfattende indsats. Medarbejderne i tre daginstitutioner er uddannet i programmet. Pilotprojektet gennemføres i et samarbejde med Holstebro og Herning kommuner. LP-modellen LP (Læringsmiljø og Pædagogisk analyse) er en anden institutionsomfattende indsats, der arbejdes med i to af kommunens daginstitutioner. Ikast-Brande Kommune arbejder og tænker innovativt. Vi ønsker at give plads for borgernes, medarbejdernes og ledernes idéer. Derfor har vi skabt landets eneste mentale frikommune, hvor der er højt til loftet og fokus på nødvendigheden af nytænkning for at skabe en helt ny velfærdskommune. Se meget mere på 3\n4 2. Ikast-Brande Kommunes organisering Ikast-Brande Kommune består af fire direktørområder: Økonomiområdet, Teknisk Område, Sundheds- og Omsorgsområdet samt Børne- og Undervisningsområdet. Den politiske organisation er bygget op med 6 stående fagudvalg ud over det obligatoriske økonomiudvalg: Sundheds- og Omsorgsudvalget Børne- og Undervisningsudvalget Teknik- og Miljøudvalget Kultur- og Fritidsudvalget Erhvervs- og Arbejdsmarkedsudvalget Erhvervskontaktudvalget Som udgangspunkt varetages Daginstitutionsafdelings opgaver i Børne- og Undervisningsudvalget. Daginstitutionschefen deltager ad hoc i de politiske møder. 2.1 Børne- og Undervisningsområdet Børne- og Undervisningsområdet består af 3 chefområder. Direktøren for Børne- og Undervisningsområdet Stab/Sekretariat Daginstitutionschef Skolechef Børne- og Familiechef 4\n5 2.2 Daginstitutionsområdet Daginstitutionschefens stab består af 2 medarbejdere, en udviklingskonsulent og en administrativ medarbejder samt Pladsanvisningen med 3 medarbejdere. Alle opgaver omkring visitation, ind- og udmeldelse af børn i vuggestue, børnehave og SFO, belægning, økonomisk friplads og efterregulering, pasning over kommunegrænsen og tilskud til privat pasning er samlet i Pladsanvisningen. På Daginstitutionsområdet er der etableret et lederforum, der består af alle daginstitutionslederne og lederen af Dagplejen. 3. Forventninger til Daginstitutionschefen Ansøgere til stillingen som Daginstitutionschef vil blive vurderet på både ledelsesmæssige -, personlige - og faglige kompetencer. 3.1 Ledelsesmæssige kompetencer En handlekraftig og motiverende personaleleder, der kan udøve en klar og tydelig ledelse med udgangspunkt i kommunens tre kerneværdier; dialog, tillid og ansvarlighed. En leder, der kan kommunikere krav og forventninger til medarbejderne, og de øvrige omgivelser, på en klar og engagerende måde. En synlig, normsættende og kulturskabende leder. En leder, der kan lide at udvikle sin organisation, dels via fremadrettede initiativer, men også gennem konstant kompetenceudvikling af ledelse og medarbejdere. En leder, der er i stand til at læse og forstå menneskelige relationer og opfange intentioner og behov hos andre. Åben overfor de øvrige fagområder, og er indstillet på, at der kan justeres på opgaveporteføljen mellem afdelingerne, i den udstrækning det findes relevant. Give plads og sætte sig i spidsen for både den radikale og dagligdagens innovation i den mentale frikommune. 3.2 Personlige kompetencer Vi forventer: En positiv person med et stort engagement og drive, der smitter både udadtil men i høj grad også inde i organisationen. 5\n6 En holdspiller, der ser frem til at deltage i et stærkt team med de øvrige chefer, og som kan spille sammen med de decentrale ledere ud fra deres position og udfordringer. En visionær leder, der er rodfæstet i et værdisæt. En person, der vægter involvering, intern kommunikation og dialog meget højt. En handlekraftig leder, der har mod til at træffe de beslutninger, der er nødvendige for at sikre fremdrift på alle ansvarsområder. En leder, der har tillid til, at alle yder deres bedste, og hvis det ikke er tilfældet, er der en holdning til, hvordan man tackler det. 3.3 Faglige kompetencer Ledelsesmæssig erfaring og en teoretisk platform omkring ledelse. Kendskab til Børne- og Undervisningsområdet er en forudsætning gerne med en pædagogisk/psykologisk baggrund. Daginstitutionschefen skal kunne fungere som sparringspartner for daginstitutionslederne og medarbejderne i Daginstitutionsafdelingen. Daginstitutionschefen er direktørens væsentligste rådgiver inden for fagområdet også i relation til det politiske udvalg. Du har fokus på dit eget område men har også blik for perspektiverne i en fortsat udvikling af helheden på 0-18 års området. 4. Ansvarsområder Ansvar og udfordringer internt: Det overordnede ledelsesansvar for kommunens 19 daginstitutioner og Den kommunale Dagpleje samt visse tværgående stabsfunktioner mv. Det overordnede økonomiske ansvar for hele Daginstitutionsområdet. Servicering af det politiske udvalg i forbindelse med sager, der har relation til Daginstitutionsområdet. 6\n7 Sikre en udviklende dialog mellem det politiske niveau og den enkelte institution, der kan bidrage til at kvalificere beslutningsgrundlaget opadtil og forståelsen for de politiske handlemuligheder ind i organisationen. Fastholde og videreudvikle det gode samarbejdsklima i chefgruppen på Børne- og Undervisningsområdet, så tænkningen på tværs af fagområder fortsat bliver en naturlig del af chefgruppens fokus. Styrke ledelse som en profession i daginstitutionsledergruppen. Være visionær og skabe retning. Styre og bidrage til innovationsprocesser såvel internt i området som strategisk på tværs af fagområder. Fastholde og udvikle et godt arbejdsklima også selvom økonomien strammer til. Ansvar og udfordringer eksternt: Varetage eksterne relationer i forhold til region, stat og øvrige kommuner i den udstrækning, der er behov for en koordineret indsats, der rækker ud over kommunegrænsen. Profilere Daginstitutionsområdet udadtil således, at det på alle måder fremstår som veldrevet og innovativ. Have fokus på de nye udviklingstendenser indenfor Daginstitutionsområdet, med henblik på at indgå i regionale og nationalt initierede og støttede udviklingsprojekter. 5. Ansættelsesprocedure Interesserede kandidater til stillingen er velkomne til at kontakte Direktøren for Børne- og Undervisningsområdet Hans Jørn Laursen med spørgsmål om stillingen, eller Alle henvendelser behandles fortroligt. Din ansøgning skal sendes pr. til Udviklingskonsulent Mia Wæver Woetmann, Ansøgningen skal være fremme senest onsdag den 2. januar 2013, kl Ansættelsesudvalg Ansættelsesudvalget udvælger kandidater til første samtalerunde torsdag den 3. januar De ansøgere, der indkaldes vil blive kontaktet umiddelbart herefter. Ansættelsesudvalget består af i alt 7 personer: Hans Jørn Laursen - Direktør for Børne- og Undervisningsområdet Kim Brøbech Skolechef 7\n8 Anton Rasmussen - Børne- og Familiechef Mia Wæver Woetmann - Udviklingskonsulent i Daginstitutionsafdelingen Anne Dankleff Daginstitutionsleder i Vibereden Kirsten Skjødt Andersen FTR BUPL og næstformand i MED Daginstitution og Dagpleje Evald Asp Sørensen Formand for Børne- og Undervisningsudvalget 5.2 Tidsplan for ansættelsen Første samtale i ansættelsesudvalget afvikles med op til seks ansøgere onsdag den 9. januar Efter første samtalerunde udvælges kandidater til anden samtale, der finder sted onsdag den 23. januar Mellem første og anden samtale skal de kandidater, der er gået videre, gennemføre en personprofiltest via internettet. Umiddelbart inden anden samtalerunde vil kandidaterne få en personlig tilbagemelding på profiltesten. Der vil desuden blive indhentet referencer efter nærmere aftale med kandidaterne. Der træffes en endelig beslutning om besættelse af stillingen senest fredag den 25. januar Den nye Daginstitutionschef forventes at tiltræde stillingen pr. 1. marts Ansættelsesvilkår Daginstitutionschefen ansættes på overenskomstmæssige vilkår, og lønnen forhandles med den faglige organisation jf. Cheflønsaftalen. 8\nSOCIAL INKLUSION PÅ DAGINSTITUTIONSOMRÅDET DAGINSTITUTIONSOMRÅDET 2011-2012\nSOCIAL INKLUSION PÅ DAGINSTITUTIONSOMRÅDET DAGINSTITUTIONSOMRÅDET 2011-2012 Indholdsfortegnelse 1. Daginstitutionschefens forord... 2 2. En særlig indsats til glæde for alle... 5 2.1 Daginstitutioner af


Kidnapping gone wrong Aug 4, 2012 18:26:50 GMT 1\nPost by Etienne P. Kenilsworth on Aug 4, 2012 18:26:50 GMT 1\nDet var vist heldigt, at Etienne ikke havde opdaget liget på sovebriksen. I stedet gik hen rund ti lykkelig uvidenhed og troede, at det bare var rotter, der spøgte. Det var trods alt til at leve med. Selv havde han ikke rotter i sit hus, men når han en sjælden gang bevægede sig ind i de fattigere kvarterer i byen, havde han set dem rende op og ned af gaderne. De bar sygdomme med sig, det vidste han, men ellers var de ikke meget værre end katte, så han forstod ikke, hvorfor kvinder var så bange for dem.\nNå, men i det mindste gav hun ham sværdet. Det undrede ham dog lidt, da han også fik stukket en fingerbøl med en snor i i hånden, men ved hendes forklaring nikkede han og placerede den for enden af sværdet. Hun var faktisk kløgtigere, end han lige havde regnet med.\nHan stak sværdet ud gennem lemmen og måtte fumle noget med det, før han fandt hængelåsen, og han måtte fumle endnu mere med at få viklet fingerbøllet med snoren i omkring låsen, men til sidst lykkedes det dog. ”Hold denne her,” kommanderede han og stak hendes snoren. Det var da det mindste, han kunne gøre.\nNu, hvor hun holdt hængelåsen stille, havde han begge hænder fri, hvilket gjorde det noget nemmere at balancere med sværdet. Det var dog lettere sagt end gjort sådan lige at dirke en lås op, når man intet kunne se. Han vendte og drejede sværdet, indtil hængelåsen gav et klik fra sig. Han måtte gå ud fra, at den var åben, så han prøvede lykken ved at kappe snoren over, som kvinden havde fat i, så låsen ikke længere blev holdt stille, hvorefter han med den flade side af sværdet gav låsen et skub, så den faldt af. Han holdt vejret i et pinefuldt sekund, før han ved den klirrende lyd af låsen, der faldt til gulvet udenfor cellen, åndede lettet op. Nu måtte de bare håbe, at ingen havde hørt dem…\nKidnapping gone wrong Aug 4, 2012 19:06:54 GMT 1\nPost by Chevere pertia d’silicet on Aug 4, 2012 19:06:54 GMT 1\nCherry stod ved siden af ham og betragtede ham så godt mørket nu tillod. Det så lidt komisk ud sådan som han lå der halvt ude af lemmen. Situationen lagde dog ikke op til at hun skulle more sig over det nu. Hun betragtede ham afventende, hun kunne jo ikke rigtig hjælpe. Det lod dog til at han vill have hun hjalp alligevel for han begyndte at hundse med hende. Han kunne ikke holde snoren selv? Hun satte sig ved siden af ham og tog imod snoren. Hun holdt den så han havde rigelig plads til at bakse rundt med sværdet. Hvis han alligevel skar snoren over var han bare klodset. Det var faktisk slet ikke meningen han skulle han kappet den overhovedet så da han kappede den efter at have dirket låsen op druknede hendes mildt imponerede udtryk i en irriteret mumlen. Hun havde naturligvis ikke sagt han ikke måtte men hun blev alligevel irriteret. Sådan var det jo når man overlod andre sine våben og sit udstyr. Hun lagde snorens to dele væk. Den måtte hun erstatte senere. Hun rejste sig. Hun havde set at døren åbnede udad så hun gav den et prøvende skub med skulderen. Det rykkede sig ikke meget. Hun ømmede sin skulder og lagde begge hænder mod døren og skubbede til. Den gav sig ikke rigtig. Hun sparkede frusreret til døren som man normalt ville sparke en normal dør ind. Lyden af metal mod metal blev fulgt af et dæmpet slag. Hun undrede sig over hvad der mon havde lavet lyden og skubbede prøvende til døren igen, nu gled den op. Hun var modsat Etienne ikke bange for at blive hørt, de havde ikke set nogen på vejen herned, og mændene var for længst gået op af trappen. Hun trådte ud på gangen og ind i et nyt mørke, det var ikke så tæt som mørket i cellen. Hun undersøgte hvad der mon havde holdt på døren. En lille metalskinne der holdt døren fast i væggen når den var låst var slået så langt væk fra døren som mulig. Ah, knægten havde sikkert glemt at skubbe den til side. Hun accepterede at det havde givet hende problemer med døren og vendte sig mod Etienne "kommer du knægt?" spurgte hun utålmodigt. Jo hurtigere hun kom op herfra jo hurtigere kunne hun ryste denne ubehagelige følelse af sig. Nu skulle hun bare finde trappen, hun kiggede sig om for at afgøre hvilken vej de skulle.\nKidnapping gone wrong Aug 4, 2012 20:15:15 GMT 1\nPost by Etienne P. Kenilsworth on Aug 4, 2012 20:15:15 GMT 1\nEtienne rejste sig fra gulvet og så interesseret til, mens kvinden forsøgte at få døren åben. Der var intet håndtag, i hvert fald ikke på den indvendige side – stedet var jo også bygget til fanger, der aldrig skulle se dagens lys igen, så hvad skulle de bruge et håndtag til? – så derfor gjorde hun, hvad alle ville have gjort: Skubbede til døren med skulderen. Men der skete intet. Etienne undrede sig over, om det mon var, fordi hun ikke var tung nok, og i et kort øjeblik overvejede han faktisk at træde til med sin egen kropsvægt, så de kunne fordoble presset mod døren, men nej. Hun var allerede i fuld gang med at skubbe og sparke, og snart lød det, som om noget gik i stykker. Noget, der havde spærret døren, åbenbart.\nEtienne fik gang i bentøjet og gik ud af døren, fordi kidnapperinden, der stod og så sig fra side til side. Hun virkede en anelse desorienteret, men det kunne vel ikke undre nogen i dette mørke, hvor man intet kunne se, det måtte han give hende.\n”Denne vej,” afgjorde Etienne og pegede i retning af den vej, de var kommet, hvorefter han satte i løb. Det var til gengæld noget, han var god til, det dér med at løbe, og så var han faktisk ligeglad med, om hun kunne følge med eller ej… og dog. Hvis han stødte på en vagt eller to, var det meget smart at have sådan et arsenal af våben på to ben med sig.\nGulvet var koldt under hans bare tæer og vandet dryppede fra loftet. Han gøs. Jo hurtigere han kom ud herfra, jo bedre…\nKidnapping gone wrong Aug 4, 2012 20:27:23 GMT 1\nPost by Chevere pertia d’silicet on Aug 4, 2012 20:27:23 GMT 1\nCherry havde ingen idé om hvilken vej de var kommet fra, men til hendes store forundring lod knægten til at vide nøjagtig hvor han skulle hen. Og det lod til at skulle gå stærkt. Hun satte efter ham, hvis han ledte hende på vildspor så låste hun ham inde og efterlod ham i en tilfældig celle, men indtil videre stolede hun på ham. Desuden havde han stadig hendes sværd. Så hun var lidt nødt til at løbe efter ham. Forbandede unge! Han var også irriterende hurtig, det var åbenbart det han havde lavet det meste af sit liv, løbet fra tingene. Hun gjorde sit bedste for at indhente ham men nåede ham ikke før de var nået til trappen. "Stop!" hun greb fat i ham "Du har ingen ide om hvad der er deroppe, du kan sgu da ikke bare storme lige i armene på vagterne!" snerrede hun og holdt ham tilbage.\nKidnapping gone wrong Aug 4, 2012 20:28:45 GMT 1\nPost by Akari Misero on Aug 4, 2012 20:28:45 GMT 1\nAkari gik en runde omkring huset for at være sikker på at der ikke var noget unormalt udenfor, det gjorde han altid flere gange om dagen. Nu hvor Etienne var på vej i seng var han ved at gå sin aftenrunde. Han havde netop passeret siden som Etiennes værelse vendte ud mod. Han var ikke mere end drejet om hushjørnet før Etiennes råb nåede hans ører. Han stoppede og lyttede, hvad råbte han nu op for? En af personalet der havde gjort noget forkert? Han gik tilbage sammen vej som han lige var kommet for at sikre sig hvad grunden til hans råberi var. De ord der nåede ham fik dog alle alarmer til at ringe i hovedet på ham og tilmed hans nakkehår til at rejse sig. Han hørte ikke mere end ’AKARI’ før han forstod at der var noget helt galt. Han styrede af sted og ordet ’HJÆLP’ fulgte ham på vej. Hvorfor helvede gik der noget galt indenfor når han var udenfor?! Og hvad i al verden lavede resten af vagterne?! Han styrtede indenfor og nåede fuldstændig forpustet til Etiennes værelse hvor han brutalt hamrede døren ind, uden at tjekke om den overhovedet var låst eller barrikaderet, bare for at finde rummet helt tomt. Han bemærkede at vinduet var åbent og krydsede rummet i tre skridt for derefter at stikke overkroppen ud af vinduet. Han hev stadig efter vejret efter sin spurt. Han fik nemt øje på kvinden og hesten der i al hast forlod stedet. Hvordan i al verden havde han kunne overse en hvid hest?! Han var overbevist om at han ikke havde set den på sin runde. Han råbte efter dem, men de var allerede for langt væk til at de kunne høre ham. Han bandede voldsomt, det var i sådanne situationer han skulle bruge sine vinger. De havde gjort hans forfølgelse meget nemmere. Desuden, havde han haft dem havde han tidligere bare kunne flyve op til vinduet udefra, så havde han undgået det her fuldkommen. Han trak sig væk fra vinduet igen og styrtede tilbage ud i huset. Her råbte han af en stor del af personalet der efter hans mening bare stod og gloede, også selv om de løb rundt. Hvordan fanden kunne en flok personale på deres niveau være så dårligt ukoordinerede?! Han knurrede ordrer til næsten alle han passerede på vej ud af huset for at forfølge den hvide hest. Med det personale ville det nok tage dem halvanden dag at gøre en hest klar. Da han stormede ud af hoveddøren mødte han til al overraskelse en sadlet hest. Det var bare ikke en af Etiennes. Det kunne ikke betyde mindre for Akari i øjeblikket og han svang sig hurtigt op på ryggen af den, til trods for hestens ejers protester. De stoppede dog hurtigt da Akari snerrede af ham og lovede ham hesten igen. Så satte han hælene i siden på dyret og fulgte efter den hvide hest som han stadig kunne skimte langt væk. Den hvide hest var overraskende hurtig og Akari skulle virkelig presse sin lånte hest for bare at kunne holde sig så tæt på at han kunne skimte den en gang imellem. Han priste sig lykkelig for at hesten var hvid, han havde ikke kunnet se en sort hest på dette tidspunkt. De havde redet længe og han fornemmede at den hest han havde lånt snart var fuldstændig udmattet. Han så dem passere ind på et palæs grund og mistede dem derefter af syne. Havde vejen de fulgte ikke være nogenlunde lige havde han uden tvivl mistet dem helst af syne, her på den sidste strækning. For han var dårligt nok drejet om et hjørne for hesten forsvandt ind på grunden. Akari fulgte hurtigt efter men blev stoppet ved indgangen til grunden. Hele grunden var omringet af en høj mur og ved, så vidt han kunne se, den eneste åbning i muren, blev han stoppet af to vagter. De flyttede sig ikke, men truede derimod af ham og hesten med lange spyd. Han sprang af hesten og tog fat i lige bag spidsen på begge spyd. Derefter bevægede spyddene sig ikke mere. Vagternes fysik var intet imod hans muterede styrke og de kunne ikke rokke spyddene ud af stedet så længe han havde fat i dem. Han løftede begge spyd og mændene med indtil spyddene knækkede ca. midt på. Mændene fald til jorden og stirrede forskrækket på ham. Hvordan i al verden havde han kunne gøre det? Akari gik kort for hovedet hen, samlede dem op med et fast greb i deres uniformer og smed dem ind i hver deres side af murens åbning, som de for lidt siden havde bevogtet. Slaget slog begge vagter ud og de faldt bevidstløse til jorden. Han gik tilbage, hoppede op på hesten igen og red hastigt op til palæet, der hoppede han igen af og hamrede hensynsløst på døren. Han var ligeglad med hvad klokken var, de havde bare at åbne eller slog han døren ind. Det var tilmed begyndt at regne så hans humør blev værre og værre. Han var hurtigt fuldstændig gennemblødt og skulle lige til at rive døren af hængslerne da en forskrækket bulter i nattøj åbnede. Den gamle mand havde ikke gjort noget men blev alligevel offer for Akaris vrede. Akari vidste ikke hvem der havde bortført Etienne, men forbryderen var helt klart redet herhen. Forskrækket prøvede den gamle butler at svare på Akaris spørgsmål, fangekælderen befandt sig under staldene og ikke i huset, herskabet var udenbys og han var den første person som butleren havde åbnet for denne aften. Akari undrede sig dybt over flere af svarene, men konkluderede at bortføreren måtte være gået direkte til fangekælderen. Informationen om at fangekælderen var under staldene sendte Akari ud i regnen igen. I stalden, som han havde nået sammen med sin lånte hest, stødte han på den hvide hest der var gået i læ for regnen. Han lagde mærke til at det ikke var en helt billig hest, men han tænkte at det nok var en bortføreren havde stjålet eller fået til jobbet. Nu var han sikker på at han var det rigtige sted. Han slap hesten og gav sig til at gennemsøge stalden for at finde den såkaldte fangekælder. Han fandt indgangen ved lyden af stemmer og latter. To mænd dukkede op fra gulvet og fik Akari til at springe i skjul, han vidste ikke hvor mange de var, og han kunne ikke hjælpe Etienne hvis han også selv blev fanget. Der lod dog kun til at være to mænd, så Akari vurderede at han godt kunne skride til handling. Han fik hurtigt slået dem begge ud. Han havde hørt dem snakke om en dreng og en kvinde. Drengen havde eftersigende brokket sig en del og skændtes med ’fangevogteren’, det kunne godt være Etienne.. Han gættede på ’fangevogteren’ var kvinden de havde snakket om tidligere, var Etienne blevet bortført af en kvinde?! Den dreng skulle igennem noget seriøs træning hvis han kunne bortføres af en kvinde. Han kiggede ned af trappen mændene var kommet op ad. Den var mørk, ligesom området den ledte ned til. Han samlede lampen, som mændene havde haft med op, op fra gulvet og begav sig hastigt ned af trapperne. Han stoppede da han nåede et lige stykke og så sig om. Trappen førte længere ned men han kunne skimte nogle celler i udkanten af lampens lys. Han kunne ikke fortsætte ned af trappen før han var sikker på at Etienne ikke befandt sig i en af cellerne. Han gav sig derfor til at gennemsøge etagen mens han gentagende gange kaldte på drengen. Niveauet viste sig dog at være større end Akari havde troet og han skulle tjekke alle cellerne hvis Etienne nu var bevidstløs eller ude af stand til at svare. Derfor brugte han også meget til med at gennemsøge niveauet.\nI mellemtiden havde den gamle butler alarmeret husets vagter og de var nået til stalden. De havde fået liv i en af de to mænd som Akari havde ladet ligge bevidstløse i stalden og fået af vide at drengen og kvinden befandt sig nederst i kælderen, på 3 niveau. Derfor søgte holdet af vagter helt ned i bunden af kælderen og fandt Cherry og Etienne brudt ud af deres celle. De var gået lige forbi Akari der løb rundt på 1. niveau. Vagterne var hurtigt over dem og fordelte sig ligeligt mellem de to fanger, 3 til hver. De greb både Cherry og Etienne, men Cherry lod til at være en større mundfuld end Etienne og de endte med at være to til at holde hende. Etienne var dog ikke så besværlig og to af dem holdt bare øje, den ene besluttede sig dog for at undersøge om der var flere undslupne. ”Nej, den sidste i den celle er for længst død” lød meldingen og de koncentrerede sig igen kun om Cherry og Etienne. De lod ikke til at være overraskede over at opdage døde hernede.\nAkari nåede tilbage til trappen, han havde løbet rundt på første niveau af kælderen i lang tid, men han havde været nødt til at være sikker på at Etienne ikke befandt sig i en af cellerne. Han vidste jo ikke hvilken tilstand den unge herre var i. Han havde ikke svaret da Akari havde råbt på ham. Han løb ned af trapperne til næste niveau og stoppede og så rundt. Det lignede til forveksling det første niveau. Han sukkede frustreret. Han var ved at miste pusten igen, han var gennemblødt og han havde stadig ikke fundet Etienne. Han rystede på hovedet af sig selv, hvad stod han her og spildte tiden for ”ETIENNE!” råbte han og gjorde sig klar til at gennemsøge dette niveau også.\n(Det hele er i princippet sket for Akari i mellemtiden, i store træk)\nKidnapping gone wrong Aug 4, 2012 20:35:12 GMT 1\nPost by Chevere pertia d’silicet on Aug 4, 2012 20:35:12 GMT 1\nCherry hørte trin på trappen, hvem kom nu? Var der alligevel kommet nogen for at lukke hende ud? Det havde måske bare været en dårlig spøg? 6 mænd gjorde hende og Etienne selskab i kælderen. Men de lod ikke til at ville hjælpe hende fri, tvært imod så fik mændene hurtigt fanget i både hende og Etienne. For fanden! Vagterne havde fået fat i hende før hun havde fået sit sværd tilbage fra knægten. Og de havde fat i begge hendes arme inden hun havde fået uskadeliggjort dem med sine andre våben. Der var en mand til at holde hver af hendes arme, det kunne selv hun ikke slippe fri af. Situationen så heller ikke så god ud, specielt ikke når forholdet mellem vagterne og hende + knægten var 1:3. De var langt i undertal og knægten forventede hun ikke meget hjælp fra, han havde jo ikke gjort synligt modstand mod hende tidligere på dagen. Det var virkelig dårlige ods. Men trods det kæmpede hun stadig for at komme fri, hun nægtede at give op. En stemme fangede hendes opmærksomhed. Det var en der gik og kaldte et sted over dem, og det lød som om at personen kaldte på knægten. Hun undlod at kæmpe mod mændene et øjeblik for at kunne høre hvad personen råbte. Akari stemme var dæmpet men stadig mulig at høre for dem alle 8. Vagterne lagde mærke til at hun lyttede og da stemmen kaldte igen hørte de den også og sendte de en mand op for at undersøge det. Der var stadig 5 vagter tilbage så oddsene var ikke blevet meget bedre. Hun overvejede sine muligheder men blev distraheret da en af vagterne nærmede sig hende og snakkede om at hun skulle betale for at have fået dem sendt ned i kælderen på denne tid af aftenen. Hende? Hun havde været låst inde sammen med knægten! Og de kunne da umuligt have opdaget at de var brudt ud så hurtigt. Hun nåede dog ikke at protestere på hans udtalelse da hun så hans ansigt. Oh shit.. Manden lod ikke til at mene betale som folk normalt mente det, med penge eller med skader, han lod til at mene at hun skulle betale med sin krop. Hun vred sig frustreret i grebet på de mænd der holdt hende men det hjalp ikke noget. Nogen gange hadede hun at være af hunkøn. Hvis han vovede at røre hende skulle hun gøre hans liv til et helvede, når hun engang kom fri. Hendes blik var giftigt som hun truede af ham. Det lod dog ikke til at ændre vagtens mening og han greb hende om kæben for at få hende til at tie stille. Hun sparkede ud efter ham, men blev trukket væk af de to der holdt hende og derefter holdt mod muren. Manden der ikke holdt hende lo køligt og trak et sværd som han holdt mod hendes lår. Hvis hun bevægede benene nu så skadede hun sig selv. Hun bed bittert tænderne sammen. Derfra kunne han egentlig gøre hvad han ville, når nu de to andre vagter stadig holdt hendes arme og han selv havde styr på hendes ben, dog havde han kun en hånd fri, det måtte hun da indtil videre se som noget positivt. Hendes håb for at slippe fra kælderen uden ubehagelige oplevelser var dog falmende.\nVagterne der holdt og/eller holdt øje med Etienne betragtede mændene der holdt Cherry. ”Vil han være 6 mænd om én kvinde?” spurgte han der holdt Etienne lavt, tydeligvis rettet til ham der blot holdt øje med Etienne. Manden der blev spurgte rystede på hovedet som tegn på at han ikke vidste det og kiggede tilbage på sin makker. Makkeren holdt Etienne med et hårdt tag i begge knægtens arme som han havde tvunget om på ryggen af ham. ”Knægten der er næsten mere kvindelig end hun er” kommenterede vagten derefter med et hånligt smil, fornærmelsen var lidt rettet mod både Etienne og Cherry. Han betragtede Etienne lidt og greb ham så om hagen ”knægten er sikkert også meget nemmere at have med at gøre” sagde han og sendte sin makker et sigende blik, så smilede de begge ubehageligt.\nKidnapping gone wrong Aug 4, 2012 20:59:52 GMT 1\nPost by Etienne P. Kenilsworth on Aug 4, 2012 20:59:52 GMT 1\nEtienne blev brat stoppet i sin flugt, da kvinden greb fart i ham. Han skulle lige til vredt at sætte hende på plads, men hendes ord fik banket en smule fornuft ind i hovedet på ham. Hun havde jo ret; det var nok smartest at tage den med ro og ikke bare storme i armene på vagterne. Han mumlede for sig selv og strammede sit greb om sværdet. Det havde han ikke tænk sig at skille sig af med lige foreløbig, for selv hvis hun skulle finde på at stikke af fra ham, ville han stadig være i stand til at kunne beskytte sig selv. Fægtning var da noget, han kunne finde ud af, for han havde, som de fleste af hans stand, fået undervisning i det, da han var yngre.\nLyden af fodtrin fik både ham og kvinden til at lytte opmærksomt. Seks mænd kom ned af trappen, og Etienne greb straks til sit eneste våben. Desværre for ham nåede han ikke at få et eneste stød ind, før hans arm brutalt blev vredet om på ryggen og han var tvunget til at give slip på sværdet. Det faldt klirrende til jorden, men han fortsatte med at kæmpe indædt ved at sparke, rive og vride sig det bedste, han havde lært.\nVagterne havde også fået fat i kvinden, og udvekslede nu nogle få ord. En enkelt sætning bed Etienne særligt mærke i. Nej, den sidste i den celle er for længst død. Ordene fik det til at løbe ham koldt ned af nakken, idet han rettede blikket mod kvinden. Så det var dét, hun havde skreget over. Liget i cellen. Det undrede ham gevaldigt, at hun ikke havde sagt noget til det, da han havde drillet hende med rotten, men måske var det bare, fordi hun ville undgå, at han flippede ud? Ja, sådan måtte det hænge sammen… Han kunne ikke finde nogen anden logisk forklaring.\nPludselig skar der sig en stemme igennem tumulteret, og endda en velkendt en af slagsen. Etienne spærrede øjnene ved lyden af sit navn, der gav genlyd mellem de tomme celler, som en hund, der lytter efter sit bytte i græsset, og et smil voksede sig langsomt bredere og bredere på hans læber. Det var Akari, Akari var kommet for at redde ham!\n”AKARIII!” råbte han af sine lungers fulde kræft. ”Akari, hernede!” Mere nåede han ikke at råbe, før en af vagterne gav ham et ordentligt slag på siden af hovedet, så han måtte holde sin mund, mens han ømmede sig.\nDet lod dog umiddelbart til, at kvinden havde større problemer, end han selv havde. Selv midt i sin svimmelhed hørte han tydeligt vagterne snakke noget om, at hun skulle betale og med de blikke, de sendte hende, tog det ikke Etienne mange sekunder at regne ud, hvad denne betaling bestod af.\n”Det vover I lige på at gøre! At mænd som jer kan gøre den slags imod et forsvarsløst hunkønsvæsen, det er… det er ækelt!” Det var ifølge Etienne det mest nedrige, man som mænd kunne gøre. Ikke nok med, at kvinderne ikke havde en chance for at forsvare sig, så skulle de tilmed leve i skam og med traumer resten af deres liv!\nSituationen tog sig noget af en drejning, da de to, der havde fat i Etienne, pludselig vendte opmærksomheden imod ham. De blikke, de sendte ham, kendte han kun alt for godt, for han havde netop oplevet de andre mænd kigge på kvinden på denne måde. Vagtens ru hånd greb fat om Etiennes hage og fik det til at løbe ham koldt ned af nakken. Det kunne de ikke mene…! Han kunne mærke frygten brede sig i brystet, og forbandede hele situationen. Hvis dog bare den idiotiske kvinde ikke havde kidnappet ham, så ville de aldrig have været endt i denne situation.\n”Slip mig, I ækle dyr! AKARIII!” råbte han nu, endnu engang. Åh, kunne den sløve livvagt dog ikke nok skynde sig lidt…! Etienne rev med en kraftanstrengelse sit hoved fri af vagtens greb. Han vred og snoede sig i mandens grev i et sidste forsøg på at slippe fri. Lige nu var han ligeglad med, om de slog igen, for Akari var her, Akari, hans frelser!\nKidnapping gone wrong Aug 4, 2012 21:57:04 GMT 1\nPost by Chevere pertia d’silicet on Aug 4, 2012 21:57:04 GMT 1\nCherry holdt ham tilbage, hun havde faktisk forventet en svada for bare at røre ved ham, men knægten lod til at æde sine ord og acceptere det hun sagde. Hun åndede næsten lettet op indenvendigt, hun var ikke sikker på at hun orkede mere af hans brokkeri. Hvordan i al verden holdt hans tjenestefolk ham ud? Hun kunne nemt tage sværdet fra ham, men det var måske smartest at han også var bevæbnet, hun så nu bare helst at det ikke var med hendes sværd. Hun overvejede at bede ham bytte sværdet til noget andet, men det nåede hun ikke før de fik selvskab. Hun blev brutalt flået tilbage af de mænd hun uden tøven gik i kødet på da de gav udtryk for at være fjender. Hun havde dog undervurderet dem. Hun havde dog næsten mere fokus på at han tabte hendes sværd end at hun selv nu var i seriøse vanskeligheder. De blev dog hurtigt værre og værre, specielt fordi hun ikke kunne se nogen som helst måde hvorpå hun kunne slippe væk. Hun var helt og aldeles fanget. Til trods for situationen blev Cherry næsten mere fornærmet af det knægten sagde "Hvem fanden er et forsvarsløst hunkønsvæsen?!" snerrede hun vredt og fik nær revet sin ene arm fri. Hun skulede ondt forbi manden foran hende, men han brød sig tydeligvis ikke om at blive ignoreret. Men før han nåede at gøre hende noget kom vagten den var gået ovenpå retur. Med flere tydeligt brækkede lemmer og lagt fra ved bevidsthed. Hun gøs lidt ved synet, og det lod til at vagterne omkring hende fik en del andet at tænke på end at krænke hendes person. Manden der kort efter gjorde sin entre i rummet var høj, sorthåret, og bevægede sig latterligt hurtigt. Han var dårligt kommet ind i rummet før han var ovre ved Etienne. Cherry binkede chokeret, var det muligt? Kort efter skreg en af mændende af smerte og fløj kort efter over og bragede ind i hendes gruppe. Det fik begge mænd til at slippe. Cherry brugte ikke mange sekunder på at komme ud af gruppen. Hun pilede derefter over gulvet, greb sit sværd og fortsatte op af trappen. Hun skulle ikke være i nærheden når Akari løb tør for mænd at banke. Og da slet ikke hvis Etienne stadig bar nag. Hun klarede de fleste trapper i løb, men var ualmindeligt forpustet da hun nåede op i stalden. Hun havde dog lige kræfter til at svinge sig op på sin hest og lægge stalden og palæet meget hurtigt bag sig.\nKidnapping gone wrong Aug 4, 2012 21:59:44 GMT 1\nPost by Akari Misero on Aug 4, 2012 21:59:44 GMT 1\nMændene var ikke synderligt påvirkede af Etiennes kamp. Uden sværdet var han ikke den store trussel, der skulle da heller ikke mere end en af dem til at holde ham. Også selv om han sparkede og vred sig. Det gav den anden mand rigeligt mulighed for at gøre hvad han ville. Det første slag lod dog ikke til at få knægten til at tie stille. Han greb ham om hagen. ”Du burde bekymre dig mere om dig selv” svarede den ene af vagterne og trak sit sværd da knægten trak sig fri. At fjerne Etiennes tøj ville gå meget hurtigere på den måde. Gad vide hvad der var knægten råbte sådan på? Med et gennemgående snit foran var Etiennes trøje da også allerede halvt fjernet, han lod sine grove fingre glide over Etiennes lyse hud mens han holdt sværdet mod knægtens hals. ”Hold din kæft” snerrede han kort. Vagten der holdt Etienne smilede grusomt.\nAkari næsten spidsede ører. Svar! Han så sig om for at lokalisere lyden. Det kom nedefra, det måtte den gøre for lyden kom fra trappen. ’Hernede’ Jo den var god nok. Akari styrtede tilbage til trappen, han var heldigvis ikke kommet så langt. Men på vejen blev han mødt af en mand, en af dem der holdt Etienne fanget gættede han på. Han gjorde kort proces med manden. Eller det havde været planen, men manden lod til at være mere besværlig end som så. Akari næsten knurrede. Det var meget dumt at prøve at forhindre ham i at gøre sit arbejde. Vagten der var blevet sendt et niveau op kom derfor hurtigt retur. Bevidstløs og meget medtaget af den behandling Akari havde givet ham og turen ned af trappen. Akari selv dukkede op kort efter, vagten havde begået den fejl at stå imellem ham og Etienne. Og det lod til at i hvert fald 2 vagter mere gjorde samme fejl. Når Akari var vred virkede hans øjne ikke længere blå, og hans vrede havde nu nået et niveau hvor hans øjne mest af alt så sorte ud. De blev dog om muligt endnu sortere da han fik øje på Etienne, hvor vovede de dyr at røre hans.. arbejdsgiver. Akari indrømmede ikke at Etienne betød mere for ham end en simpel arbejdsgiver, men hans vrede passede ikke helt til en person der ikke havde noget følelsesmæssigt forhold til personen han nu så i en tydeligt ubehagelig situation. Han var tydeligt rasende, og han værdigede ikke Cherry så meget som et blik, han var fuldstændig fokuseret på Etienne, så det var kun det der kunne gøre han så rasende. Hvor end Ira var så frydede katten sig nok ekstremt meget, Akari havde uden tvivl ikke været så rasende siden han blev forrådt tilbage i Merosal. Han snerrede af mændene, men det var ikke på et sprog kendt af almindelige mennesker, i sit raseri var han ubevidst slået over i de dødes sprog. Men det fik ikke hans trusler til at lyde mindre skræmmende, tvært imod. Mennesker der hørte de dødes sprog kombinerede det ofte med noget livsfarligt. Men det han sagde, det kunne oversættes til nogenlunde det samme som Etienne havde sagt til dem vedrørende Cherry. Imens vurderede han kort situationen og indså hvad de havde gang i, hvad fanden? Med Etienne? Akari tillod ikke sig selv at tøve mere. Han sprang over manden for foden af trappen og samlede hans sværd op da han landede på den anden side af ham. Derfra var han ovre ved Etienne i 3 skridt, han var nu glad for den fart hans specielle skellet gav ham. Manden der havde hænderne på Etienne kom ikke væk hurtigt nok. Akari svingede sværdet, med ukontrolleret styrke bag skar metallet nemt gennem både hud, muskler og knogler. Og oven i købet begge arme samtidig. Samtidig havde han med den anden hånd vendt Etiennes hoved, han behøvede ikke at se mere end højst nødvendigt. Akari skulle så tænke på at stoppe også, han havde fået rigeligt med fart på. Det gjorde han nemmest ved at sætte en fod i maven på manden hvis arme han lige mere eller mindre kirurgisk havde fjernet. Det stoppede Akari og sendte samtidig manden over i den gruppe der holdt Cherry. Akari lagde en arm om Etiennes skuldre og trak ham ind mod sig. Manden der havde holdt Etienne slap hurtigt og bakkede væk. Akari rakte nu tilbage over Etienne for at få fat i den anden mand. Vagten trak sig rædselsslagen væk fra Akari, hvad fanden var han? Derfor fik Akari kun fat i mandens tøj, men det var også nok. Med et kort ryk trak han ham inden for rækkevidde og svingede derefter armen og placerede et halvkontrolleret slag mod mandens kæbe. Akari var ikke så god til at styre sin styrke når han var vred, men han undlod dog at slå manden ihjel. Manden fortsatte ind i væggen bag sig og klaskede sammen på gulvet. Selv om der var chancer for at han overlevede havde slaget tvunget hans hoved for langt tilbage, det ville uden tvivl ende med store lammelser. Sammenstødet med væggen havde nok ikke gjort det bedre. Han var halvt fløjet ind i væggen, med hovedet først. Akari kunne dog ikke være mere ligeglad. Nu var Etienne i hvert fald sikker, nu kunne han tænke på at få ham i sikkerhed. ”Undskyld det tog så lang tid” mumlede han halvforpustet og så ned på ham gennem sit gennemblødte sorte hår. Han havde stadig en arm om hans skuldre og stod beskyttende mellem ham og de andre mænd.\nKidnapping gone wrong Aug 4, 2012 22:33:54 GMT 1\nPost by Etienne P. Kenilsworth on Aug 4, 2012 22:33:54 GMT 1\nEtienne bed sig i læben. Mændene havde ret, han burde virkelig bekymre sig mere om sig selv, og det havde han da også tænkt sig nu, hvor deres opmærksomhed pludselig var blevet rettet imod ham. Kvinden var som forduftet i den blå luft for ham, da sværdet blev rettet imod ham og kappede hans trøje åben. Han mærkede stoffet glide ned over sine blege arme og vred sig igen, denne gang mere rytmisk i et forsøg på at forhindre pludselig at stå i blottet overkrop, men nej, ikke engang det kunne han få lov til. Den ene vagt holdt et sværd imod hans hals, alt imens mandens klamme fingre strejfede hans hud… Etienne gøs. Hvis han bevægede sig yderligere, ville han få hovedet kappet af og dét skulle han ikke nyde noget af.\nJorden bevægede sig under ham, eller også var det bare hans ben, der rystede så voldsomt, at han knap nok kunne holde sig oppe, men han turde ikke tjekke efter. Et forkert trin og han ville være død… Åh, kunne Akari dog nok skynde sig lidt?\nHan kneb øjnene sammen og frygtede vagternes næste træk. Det kom bare ikke. Han hørte en række bump, hvilket fik ham til at slå øjnene op. Ned af trappen kom en mand, tydeligvis bevidstløs, rullende. Han havde fanget alle vagternes opmærksomhed, og Etiennes med. Den stakkels rigmandssøn vidste ikke, om han skulle grine eller græde, for det dér kunne kun være Akari værk.\nOg rigtigt nok, snart dukkede hans livvagt op ved trappen. Han snerrede noget på et sprog, Etienne ikke forstod på trods af, at han ellers var rimelig sprogligt begavet. Det var underligt at overvære for den unge dreng, der mest af alt blev skræmt, både over det fremmede sprog men også over Akaris vrede. Så vred havde han aldrig i sit liv oplevet ham før.\nI en helvedes fart havde Akari kastet sig over den første vagt, og Etienne kunne slet ikke følge med. Først var Akari ved trappen, og pludselig stod han ved Etienne med armen om ham. Mere nåede Etienne heller ikke at se, før han, af frygt for at falde sammen på sine rystende ben, slog armene om Akari og tilmed begravede sit ansigt mod hans overkrop, så han ikke behøvede følge med i det blodige slagsmål. Det værste var dog, at han stadig kunne høremændenes smertesudbrud, sværdet, der gennemsyede kropsdele og blodet, der sprøjtede…\nSnart blev det hele stille og den eneste lyd, der nåede hans øre, var Akari stemme. Etienne strammede sit greb om hans slanke krop og sank en klump. Han kunne mærke, hvordan tårerne nu endelig fik frit løb og silede ned over hans kinder i stride strømme. Gennem alt det her, kidnapningen, indespærring og i særdeleshed sammenstødet med de seks vagter, havde han været så bange. Frygten havde dog holdt sig i baggrunden og først nu, hvor han endelig følte sig sikker, frit den lov til at træde frem. Den fik hans hjerte til at galopere af sted, hans ben til at ryste voldsommere end nogensinde og hans øjne til at løbe i vand…\n”D-det er o-okay…” Tidligere ville han have givet Akari en skideballe for ikke at have reageret på hans råb om hjælp derhjemme, men det virkede ligegyldigt nu. Det var lige meget, om Akari havde været langsom eller ej, det vigtigste var, at Etienne var i sikkerhed nu...\nKidnapping gone wrong Aug 4, 2012 23:24:09 GMT 1\nPost by Akari Misero on Aug 4, 2012 23:24:09 GMT 1\nAkaris mål i sin fremstormen var at få Etienne ud af kidnappernes kløer og i sikkerhed, hvis han oveni kunne vandalisere dem på anden vis var det bare en bonus. Det lykkedes dog for ham at sørge for at begge mænd der havde lagt hånd på Etienne endte med et større handikap. Og det uden at han følte den mindste smule dårlig samvittighed. Han virkede heller ikke synderligt berørt af situationen, hverken blodet eller de knuste knogler lod til at påvirke ham. Synet af Etienne i sådan en situation havde han ikke just forventet at møde i en fangekælder, men det havde bidraget til at hans reaktion havde været ekstra voldsom. Knægtens trøje kunne han dog nok ikke rede. Men Etienne havde vel flere derhjemme. Han registrerede langsomt at Etienne både holdt om ham men også havde gemt sig mod ham. Etienne skælvede tydelig ukontrollabelt. Akari så overrasket ned på sin unge arbejdsgiver, han havde aldrig set ham så bange eller rystet før. Men han havde på den anden side heller ikke tilladt noget lignende at ske før. Og det kom i hvert fald ikke til at ske igen, om så han aldrig skulle slippe Etienne af syne mere. Knægten kunne dårligt nok stå på sine ben. Han sørgede dog for ikke at falde ved at klamre sig til Akari.\nAkari lod undersøgende blikket glide over Etiennes krop men ud over gnavesår på håndled og ankler lod knægten til stort set at være sluppet uden skræmmer. Akari lagde en hånd på hans hoved smilede opmuntrende til ham på trods af situationen "Du har klaret situationen flot" sagde han roligt, at Etienne havde holdt sig i live og tilmed stort set uskadt var store bedrifter når man tænkte over at han var blevet bortført. Da Etienne så begyndte at græde og ryste endnu værre end før strøg Akari ham beroligende over håret mens han stadig havde en arm om ham. Akari ville beskytte ham med sit liv, men der var vidst ingen risiko for at han ville ende med at skulle risikere sit liv over hovedet. Han vendte hovedet og sende et dræbende blik mod de resterende mænd i kælderen. Havde han ikke Etienne i favnen så havde han nok ikke holdt sig tilbage fra også at invalidere dem. Men 3 mænd måtte være nok for i dag. To af dem kom også til at leve resten af livet som handikappede, sandsynligvis dem alle 3. "Skal jeg gøre noget ved resten af dem?" spurgte han Etienne i et dystert toneleje, hvis Etienne ønskede det gjorde han gerne noget lignende ved de resterende vagter. Han vidste jo ikke at kidnapperen var undsluppet i kaosset. Alt han vidste, var at de udgjorde en trussel for Etienne, eller havde gjort det. Mændene sad frosset til stedet i ren rædsel, dem der ikke prøvede at stoppe deres kammerats blødende arme stirrede på ham som var han en dæmon eller noget lignende. De havde tydeligvis ikke kæmpet mod en mutant før. I hvert fald ikke en voksen en. Hans blik var stadig sort, men nu hvor Etienne var sikker var vreden i hans øjne blot ulmende og ikke fuldstændig blussende som den havde været tidligere. Han så derfor ikke lige så skræmmende ud, han lignede dog stadig ikke en man frivilligt ville udfordre. Specielt ikke i det humør han var i lige nu.\nKidnapping gone wrong Aug 4, 2012 23:48:47 GMT 1\nPost by Etienne P. Kenilsworth on Aug 4, 2012 23:48:47 GMT 1\nAkaris dystre ord fik Etienne til at tørre sine øjne med en hurtig bevægelse, hvorefter han løftede hovedet og kastede et analyserende blik omkring sig. De fleste vagter var tydeligt sårede på de mest brutale måder, og i væmmelse fløj hans blik hurtigt over dem, videre til de vagter, der stadig havde livet og alle deres lemmer i behold. Chokket stod malet i deres blege ansigter, mens de stirrede på Akari, som var han en dæmon af en art, og Etienne besluttede sig for, at forskrækkelsen måtte være straf nok for dem. Selv var han også kun blevet forskræmt denne nat, men alligevel vidste han, at han ville få traumer efter sådan en omgang. Han ville sikkert aldrig kunne sove alene mere, og hans frygt for at bevæge sig udenfor i mørket på egen hånd ville uden tvivl være skærpet.\nHan rystede på hovedet. ”Nej, det er vist fint…” Den eneste, der fortjente en videre straf, var kidnapperen, men hun var sikkert over alle bjerge nu. Etienne havde slet ikke opdaget, at hun var stukket af i kaosset. Hende fik han nok ikke at se igen, og det nyttede vel heller ikke noget at angive hende, når den eneste information, han havde om hende, var hendes udseende….\nHan løsnede sit greb om Akari meget forsigtigt for ikke at falde. Hans ben rystede en smule mindre nu, men chokket havde langt fra langt sig. Det var kun med en smule held, at han formåede at holde sig oprejst, da han endelig gav helt slip på sin faste støtte, der bestod af Akari.\n”Kan vi ikke nok tage hjem nu…?” spurgte han og kiggede op på sin livvagt. Han ville give alt for at kunne ligge i sin dejlige, varme seng lige nu. Han ville nok ikke være i stand til at kunne falde i søvn, men bare det at mærke noget blødt under sig, ville føles som at ligge på en sky. Han havde slidsår på håndled og anklerne, hans hoved værkede af alle de slag, han havde fået, og tilmed frøs han om tæerne på grund af sine manglende sko…\nKidnapping gone wrong Aug 5, 2012 0:26:08 GMT 1\nPost by Akari Misero on Aug 5, 2012 0:26:08 GMT 1\nAkari kunne godt mærke at Etienne ikke var vant til den beskitte og brutale del af livet, den rørte dog efterhånden ikke ham selv mere. Men han holdt sig i nærheden af drengen hele tiden. Uanset hvor lidt han bevægede sig. Han holdt dog stort set hele tiden også en hånd på ham for at Etienne kunne mærke at han var det og passede på ham. Han kiggede dog truende på mændene i lidt væk fra dem indtil Etienne sagde at han skulle lade dem være. Han nikkede som tegn på at han havde forstået ordren, men hans blik sagde tydeligt at mændene skulle være glad for at Etienne var så nådig, for det var han i den grad ikke. Stod det til ham var de mænd han allerede havde maltrakteret heldige at slippe med livet i behold. Absolut ingen skulle tænkte på at røre nogen der stod under Akaris beskyttelse. Specielt ikke Etienne.\nDa Etienne valgte at løsne sit greb om ham tog han blidt fat i hans arm for at støtte ham. Drengen var tydeligt meget medtaget af oplevelsen. Men det var vel også forståeligt nok. Akari syntes oven i det at knægten var sluppet usigeligt billigt. Men Akari havde vidst også nået det i sidste sekund, ellers havde det være meget værre. Og så var ingen af mændene, uden undtagelse, sluppet der fra med livet i behold. Han kiggede tilbage på Etienne da mændene nu ikke længere behøvede hans opmærksomhed. Og han burde vidst heller ikke bekymre sig om at de angreb. Deres udtryk havde været ret tydelige omkring deres nyfundne frygt for ham. En meget sund frygt taget i betragtning af at Akari sikkert ikke skrånede dem hvis han nogensinde stødte på dem igen. Akari lo næsten blidt af ham og smilede overbærende. "Jo, lad os tage hjem" sagde han og løsnede sin jakke, trak den af og lagde dem og skuldrene på Etienne. Han kastede et kort blik på Etiennes rystende ben og bare fødder før han bukkede sig ned og tog drengen op i sin favn. Om han brokkede sig eller ej så var Etienne ikke på nogen måde i stand til at bevæge sig så de ville komme hjem i rimelig tid. Det ville også gå meget hurtigere på denne måde. Etienne vejede jo ikke synderligt meget og nu Akari heller ikke vejede så meget skulle hans resterende styrke nok kunne få dem hjem i en rask fart. I hvert fald ud af den dystre kælder. Akari bar forsigtigt og beskyttende sin unge arbejdsgiver over til trappen hvor han trådte over manden som var han blot en bunke klude der lå i vejen. Han værdigede ham dårligt nok et blik. Efter at have taget ham op i favnen lagde Akari igen mærke til slidsårene på Etiennes håndled. "Gør det ondt?" spurgte han bekymret og nikkede mod hans hænder. Han gik roligt op af trappen. Indtil Etienne ytrede ønske om at det skulle gå stærkede holdt han et roligt tempo. Det virkede bisard at den sorthårede mutant bekymrede sig om noget så trivielt som slidsår når han lige havde skåret armene af en mand ikke langt fra dem. Hans øjne havde også langsomt genfundet deres skarpe og alligevel dybe blå farve igen. Hans blik var blidt og bekymret og rettet mod drengen i hans favn. Det var næsten ikke til at tro at han for få minutter siden havde stirret rasende på de mænd han angreb, med et blik så sort som natten.\nKidnapping gone wrong Aug 5, 2012 13:55:53 GMT 1\nPost by Etienne P. Kenilsworth on Aug 5, 2012 13:55:53 GMT 1\nEtienne var glad for, at det var så let at overtale Akari til ikke at gøre mere ved vagterne. Livvagten virkede så rasende, at det ikke skulle undre Etienne, hvis han allerhelst bare ville have sprunget direkte på dem uden først at spørge om lov. Etienne var dog glad for, at han spurgte først, for lige nu kunne han ikke udholde et sekund længere med sprøjtende blod og afhuggede lemmer.\nHan rykkede lidt på sig, idet hans krop gav efter for vægten af Akaris jakke, men han blev endnu mere forbavset, da Akari pludselig løftede sig op i hans favn.\n”Akari, det behøver virkelig ikke…” mumlede han modvilligt. Han kunne sagtens selv gå. Eller… det mente han da i hvert fald selv, at han kunne. Sandheden var, at hvis han skulle gå hele vejen hjemme, ville det komme til at tage dem hele natten, og næste dag med.\nHan forsøgte så vidt muligt at holde sit blik rettet imod toppen a f trappen, men alligevel lykkedes det ham ikke helt at undgå at ofre den bevidstløse mand et enkelt blik. Manden bar tydelige tegn af at være rullet ned af trappen, for hans lemmer lå bøjet i helt unaturlige retninger. Etienne gøs og skyndte sig at kigge væk. Heldigvis blev han opmærksomhed i samme sekund afledt af Akari, der spurgte ham om noget.\nHan kunne ikke lade være med at finde det en anelse komisk af Akari spurgte ind til hans slidsår, når han selv lige havde kappet armene af en mand. Det var jo tusind gange værre end at have fået sår af lidt reb, men ham bekymrede Akari sig vist ikke længere for.\nEt skævt smil bredte sig på Etiennes læber, og han rystede på hovedet. ”Lidt, men det går nok snart over,” svarede han.\nKidnapping gone wrong Aug 5, 2012 15:28:12 GMT 1\nPost by Akari Misero on Aug 5, 2012 15:28:12 GMT 1\nAkari fulgte som altid de anvisninger han fik af herskabet i det hus hvor han tjente. Til trods for at han havde evner til at overtage huset og styringen med knægten. Men han følte sig bedre tilpas i den rolle han havde fået som knægtens livvagt. Han havde heller ikke noget imod at modtage og følge ordrer. Hvis han blev træt af det kunne han jo altid vende tilbage til Merosal, og sit liv som rigmandssøn. Det var dog ikke noget han havde synderligt lyst til. At han havde været træt at livet som rigmandssøn havde også bidraget til at han havde forladt Merosal fuldstændig. Så hvis han ikke havde ønsket et liv som tjener var han nok blevet. Derfor satte han også en ære i at gøre hvad knægten sagde og på alle andre måder opfylde de krav der var til ham. Men de oplevelser Etienne havde været igennem havde vidst sat en stopper for hans ordrer, derfor var Akari nødt til at spørge. Det var nu nemmere når han beordrere ham rundt som han plejede. Men Akari ville ikke forvente sig for meget før at Etienne var kommer sig nogenlunde over chokket oplevelsen tydeligt havde givet ham. Men det var vel til at forvente. Etienne havde jo ikke prøvet noget lignende før. Akari tvivlede på at knægten overhovedet havde været i en fangekælder før. Men Akari havde jo også gjort sit bedste for at holde Etienne lagt fra problemer. Men selv Akari kunne ikke udrette mirakler. Men hvad fanden resten af husets vagter havde lavet, siden det havde været muligt at kidnappe, havde bare at være vigtigt. Uanset skulle Akari nok sørge for at de fik problemer. Han kiggede ned på Etienne da hans talte. "Beklager unge herre" svarede han bestemt "men det er sådan det bliver" han viste ingen tegn på at ville ændre situationen med mindre at Etienne gav ham en direkte ordre. Han havde endnu ikke nægtet end direkte ordre fra Etienne, og at lade knægten gå selv var nok ikke så alvorligt når de kom til stykket, men Akari fandt det på alle måde i situationens fordel at bære ham. Derfor fortsatte ham også roligt op af trapperne. Han var ikke helt sikker på hvor meget mere fart og spænding Etienne havde brug for i dag, han kunne sikkert uden problemer løbe op af trappen, minumum to trin af gangen, men han var usikker på hvor meget Etienne kunne tåle i den nuværende situation. Akari gengældte kort hans smil, det var altid noget at knægten trods alt stadig kunne smile lidt. Så nikkede han accepterende til svaret. De nåede toppen af trappen efter lidt tid og trådte ud i stalden. Regnen var ikke stilnet af, den var faktisk tvært imod taget til. Akari sukkede, de ville begge ende med at være gennemblødte som druknede rotter hvis de begav sig ud i det. Til hest eller ej. Nu han huskede det. Han så sig om efter hesten der havde fået ham hertil. Den stod i den anden ende af stalden og han havde nær overset den fordi dens brune farve gik lidt i med resten i mørket. Den måtte han huske at få med tilbage til Etiennes palæ, han havde ikke just været særlig høflig overfor hestens ejer. Han skyndte ham nok en undskyldning.


Markedet for kviklån er vokset markant de seneste år. Der er kommet flere og flere spillere, som tilbyder kviklån, og det samlede udlån er steget voldsomt. Ifølge Konkurrence & Forbrugerstyrelsens seneste tal fra 2014, er der udbetalt 136.000 kviklån til en samlede udlånsværdi på 430 millioner kr.\nSom sagt er disse tal fra 2014, hvorfor tallene med stor sandsynlighed er større her i 2018. Regnskaberne blandt de forskellige udbyder indikerer hvert fald en massiv vækst. Nedenfor ses grafen fra Konkurrence & Forbrugerstyrelsens rapport, som viser en tydelig vækst på kviklånsmarkedet.\nMed et nemt og hurtigt setup, der gør det muligt at ansøge og få svar online, har udbyderne af kviklån set og udnyttet et kæmpe potentiale i markedet. Så i stedet for, at du som forbruger skal ned og stå skoleret hos din bankrådgiver, sker det hele online og kravene for at blive godkendt til et kviklån er også noget mere lempelige sammenlignet med bankernes.\nSelvom bankernes krav til din privatøkonomi er større, bør du kun se det som noget positivt. Hvis du bliver afvist til et lån, er det med stor sandsynlighed fordi, din økonomi ikke kan bære at betale af på et lån.\n# Ved du hvad et kviklån er?\nMange kviklånsudbyder markedsfører sig på, at du får pengene på din konto med det samme. Men i virkeligheden dækker begrebet kviklån over lån, der i udgangspunktet skal betales hurtigt tilbage - det vil sige kortfristede lån. Derudover er selve lånebeløbet ofte i den lavere ende.\nKviklån hører under kategorien usikrede lån, som blandt andet også dækker over forbrugslån, samlelån og privatlån. Fælles for dem alle er, at det er lån uden sikkerhed i form af eksempelvis pant i hus eller bil.\nMen selvom det er nemt og hurtigt, bør du som ansøgere gøre dig selv den tjeneste at undersøge alternativerne til kvik- og sms-lån. Med tårnhøje renter og ÅOP’er, er det måske ikke altid den bedste løsning.\n# Indhent altid tilbud fra flere\nAlternativet til kviklån er de mere traditionelle forbrugslån, som både online bankerne og de traditionelle banker tilbyder. Her vil du ofte opleve lavere renter og ÅOP’er, hvilket i sidste ende betyder billigere lån. Men du bør altid indhente og sammenligne lånetilbud fra flere banker, så du er sikker på at få det bedste lån.\nHos Lendme har vi gjort det nemt at ansøge og sammenligne personlige lånetilbud fra flere banker. Du udfylder blot én ansøgning på lendme.dk, hvorefter vi indhenter tilbud fra flere banker. Du sammenligner dine tilbud nemt og overskueligt og vælger det lån, der passer dig bedst. Herefter udbetaler banken pengene til din konto.